D. Luković , N.L, Tanjug , Blic\n08.09.2018. 14:06 > 00:47\nOvim prestajemo sa današnjim praćenjem uživo vesti vezanih za posetu predsednika Srbije Aleksandra Vučića Kosovu.\n00.42 - Simić: Očekujemo istorijski govor predsednika Vučića\nSimić u izjavi Tanjugu kaže i da je predsednik Srbije na KiM došao sa porukom mira i boljeg života za Srbe i Albance: "On je tokom posete govorio o ekonomiji, razvoju privrede u korist Srba i Albanaca. Nažalost u Prištini nema političara koji će pozvati na mir, dijalog i boriti se da dodje do kompromisnog rešenja", naveo je on, a šta je još rekao saznajte ovde.\n00.05 - Jevtić: Odlučnost vlasti Srbije da problem rešava zajedno\nPotpredsednik Srpske liste Dalibor Jevtić istakao je da su politički predstavnici Srba sa Kosova i Metohije, nakon razgovora sa predsednikom Srbije Aleksandrom Vučićem, poneli utisak da je državno rukovodstvo Srbije odlučno da problem KiM rešava zajedno sa njima.\n- Predsednik Srbije je, kao i uvek, bio direktan, iskren i otvoren i bez skrivanja bilo čega što bi bilo ko drugi uradio izneo sve. Nama to itekako znači da znamo kakva je situacija, kakav je trenutno odnos svega što se dešava u međunarodnim okolnostima kada je reč o rešavanju kosovskog pitanja - objasnio je Jevtić u izjavi Tanjugu.\nOn je istakao da su politički predstavnici Srba na KiM dobili jasnu poruku da su sa državom zajedno na ovome, što uliva sigurnost Srbima koji žive severno i južno od Ibra.\n23.08 - Vučića u Mitrovici dočekao drug iz vojske\nDemiri, danas pravnik u kosovskom Ministarstvu kulture u Prištini, inače Goranac, dočekao je Vučića sa osmehom i zajedničkim fotografijama iz vremena JNA. Detalje njihovog susreta saznajte u odvojenoj vesti.\n22.30 - Završen sastanak\nSastanak predsednika Srbije Aleksandra Vučića sa političkim predstavnicima Srba sa Kosova i Metohije, u Zvečanu, završen je večeras u 22.30 časova.\nVučić je izneo svoje viđenje situacije po pitanju rešavanja i kompleksnosti kosovskog problema, kao i glavne pravce u kojima, uz pomoć i podršku države Srbije, treba unaprediti život Srba na KiM, a drugi deo razgovora bio je bez prisustva medija.\nPo završetku sastanka, Vučića su na izlasku iz sale sačekala deca, koja su htela sa njim da se slikaju i on im je izasao u susret.\n22.20 - Stanković: Ogromna simbolička poruka posete\n21.58 - Kurti traži da Albanija zaštiti kosovske interese\n20.53 - Počeo sastanak\n- Izvinite što ste čekali. Posle Leposavića sam imao dug razgovor sa Erdoganom - poručio je predsednik Srbije.\nOdmah na početku Vučić je napomenuo da je "naše da se borimo za opstanak srpskog naroda na Kosovu i Metohiji", te dodao da mu je drago što su uspeli uprkos svim naporima da se napravi razdor u Srpskoj listi. Tokom razgovora skrenuo je pažnju na većinu poteškoća, uključujući i demografiju, te naglasio da su upravo iz takvih razloga najavljene investicije - da bi se srpski narod zadržao: "Moramo da se držimo zajedno, da se čuvamo". Više o detaljima sastanka saznajete u odvojenoj vesti.\nAleksandar Vučić sa predstavnicima Srba na KiM\n20.45 - Vučić razgovara sa Erdoganom\nSastanak predsednika Srbije Aleksandra Vučića sa političkim predstavnicima Srba sa KiM u Zvečanu, koji je trebalo da počne u 20.30 kasni zato što Vučić, kao što je najavio, ima telefonski razgovor sa predsednikom Turske Redžepom Tajipom Erdoganom.\nVučić je prethodno, u govoru na Biznis forumu, rekao da je dobio informaciju da Erdogan želi da se čuje s njim telefonski i da će mu se on prvom prilikom javiti, zato što se, kako je rekao i Erdogan njemu odazove odmah, na svaki poziv.\nČim predsednici završe telefonski razgovor počeće sastanak, kojem prisustvuju politički predstavnici Srba sa KiM, predsenici većinski srpskih opština na KiM, predstavnici Srpske liste...\n20.42 - "Planovi za 10 srpskih opština"\nPredsednik Srbije Aleksandar Vučić večeras je izneo planove za razvoj 10 opština na KiM sa većinski srpskim stanovništvom.\nIzmeđu ostalog, naveo je da će u Leposaviću pomoći fabriku za preradu drveta kako bi imala višu fazu prerade, u planu je da se otvori fabrika za proizvodnju nameštaja i fabriku peleta, a 13 miliona evra Trepča će uložiti u pogon za proizvodnju baterija, gde će biti zaposleno između 250 i 300 radnika. Šta je još u planu saznajte OVDE.\n20.38 - Janjić: Poseta je dobro organizovana, slede problemi druge vrste\n20.24 - "Malo ko bi voleo da bude u mojoj ili Tačijevoj koži"\nPredsednik Srbije Aleksandar Vučić izjavio je da su razgovori s Prištinom, iako teški, važni, kako bi svaki Srbin večeras znao da može slobodno da ode kući.\nVučić je rekao da ne može da priča Srbima iz Klokota, Donje Budrige, Parteša kako da žive sa Albancima, te upitao: "Treba li da vređam Albance, da vrištim na njih kako bih dobio poene u kafićima u Beogradu i da tim ljudima nanesem štetu".\n20.20 - Tači i Haradinaj bez reakcija\nPrištinska "Bota sot" je ranije danas objavila da je Tači "jedva preživeo" Vučićevo odbijanje da razgovara sa njim juče u Briselu, a danas, kažu, dok Vučić na severu KiM obilazi Gazivode, Tači "spava".\n20.13 - "Ulagaćemo ovde i dalje, Srbija sada to može"\nDržava će da ulaže ovde, jer Srbija to sada može i već ulažemo u energetske objekte, u Gazivode, u ekološke zgrade, u brojne pogone, samo u Trepču ulažemo 13 miliona evra, to je veliki novac, rekao je večeras predsednik Aleksandar Vučić u obraćanju medijima nakon biznis foruma u Leposaviću.\n- Srbija to može da uradi i ovi ljudi su srećni što smo spremni da i dalje ulažemo, kao što smo spremni da privrednicima iz centralne Srbije koji žele da ovde ulažu olakšamo poslovanje - rekao je predsednik Srbije, a šta je još poručio pročitajte u odvojenoj vesti.\n20.00 - Vučić sa foruma: Kosovska Mitrovica da postane jedan od najlepših gradova\n- Hoću da Kosovsku Mitrovicu, kao neku vrstu simbola kao što je to Gračanica, napravimo da bude jedan od najlepših srpskih gradova. To je slika Srbije i srpskog naroda - poručio je predsednik Srbije na biznis forumu u Leposaviću.\n19.45 - Iznenađenje za predsednika\nPredsednik Srbije Aleksandar Vučić posetio je danas biznis forum u Leposaviću, gde su se sastali privrednici iz centralne Srbije i sa Kosova i Metohije, a posebnu pažnju privukla je flaša rakije.\nPometnju posetioca izazvala je rakija sa ugraviranim prezimenom predsednika Srbije. U boci rakije se nalazi natpis "Vučić", što je bilo posebno zanimljivo prisutnima.\n19.10 - Stefanović: Srbi pokazali da žele budućnost\nMinistar policije Nebojša Stefanović kaže da je ogroman broj ljudi koji su danas dočekali predsednika Srbije na Kosovu znak podrške ideji za koju se Aleksandar Vučić zalaže.\nOni su time, dodao je, pokazali želju da imaju budućnost, "da se nešto reši", pa poručio da rešavanje kosovskog problema nije stvar izbora ili partije, već prvorazredno državno pitanje.\n18.58 - Odalović: Dobro je što je Vučićeva poseta počela iz Gazivoda\n- Poruke otuda su nešto što se od državnika očekuje - da pošalje poruke i kosovskim Albancima i međunarodnoj zajednici i najvažnije kosovskim Srbima - rekao je Odalović u specijalnoj emisiji RTS.\n18.52 - Joksimović: Poseta je snažna poruka i pomaže EU integracije\nDirektorka Centra za spoljnu politiku Aleksandra Joksimović smatra da je poseta predsednika Srbije Aleksandra Vučića Kosovu i Metohiji, na način kako je planirano, jedna od snažnijih poruka da će proces normalizacije teći onako kako Beograd želi da se ovaj proces razvija. To će, kako je navela, Srbiji otvoriti put ka daljem procesu evropskih integracija koji će prevashodno obezbediti mir i bezbednost za Srbe na Kosovu i Metohiji.\n18.50 - Haradinaj: Građani Kosova poštuju državu u ovim granicama\nKosovski premijer Ramuš Haradinaj poručio je danas da je Kosovo "država" demokratskih vrednosti za koje se Albanci bore i da će svaki pokušaj njihovog rušenja biće poražen.\n"Kosovo i njegov narod takođe poštuju pravnu državu u svom teritorijalnom integritetu i poštuju svoje institucije. To su principi koje će Kosovo uvek poštovati i štititi", napisao je Haradinaj na Fejsbuku i dodao: "Uveravam vas da će svaki pokušaj ugrožavanja ovih osnovnih principa za koje će se naši ljudi žrtvovati biti poražen".\n18.45 - Vučić stigao na biznis forum u Leposaviću\nVučić je obišao štandove srpskih opština na KiM i pogledao njihovu ponudu. Na biznis forumu su predstavljene firme na štandovima 10 opština: Ranilug, Novo Brdo, Klokot, Leposavić, Kosovska Mitrovica, Zvečan, Zubin Potok, Štrpce, Gračanica i Parteš.\n18.25 - Dačić: Tači shvatio da bez Beograda nema rešenja\nMinistar spoljnih poslova Srbije Ivica Dačić ocenio je danas da je kosovski predsednik Hašim Tači tokom dugogodišnjih pregovora shvatio bar jednu stvar, a to je da celovitog rešenja za Kosovo nema bez pristanka Beograda. Više saznajte u odvojenoj vesti.\n18.22 - Bećaj: I kosovski parlament i Tači su izgubili legitimitet\nProfesor prištinskog univerziteta Behljulj Bećaj ocenio je danas da su i kosovski parlament i Hašim Tači izgubili legitimitet kada je u pitanju nastavak dijaloga sa Beogradom, a detaljnije možete da pročitate ovde.\n18.12 - Telefonski poziv "ženi-čudu"\n- Evo, ja sam ovde u Lešku, a vi ste nekada imali pogon ovde u Leposaviću. Probajte da vidite može li da se pronađe neki način i neka računica da nešto tu radite, a da mi dodatno sa subvencijama pomognemo - rekao je Vucić direktorki Prve petoletke, koju je nazvao "ženom čudom", jer je, kako kaže, podigla na noge skoro ugašenu fabriku.\n18.04 - Vučić u Lešku: Znam šta biste voleli da čujete, ali...\n- Znam šta biste voleli da čujete, ali ja to ne mogu da vam kažem, ne zato što neću, već što sam dovoljno odgovoran, a znate koliko se borim - rekao je predsednik Aleksandar Vučić grđjanima u Lešku, koji su ga dočekali aplauzima, transparentima sa natpisom "Vučić - Srbija - Kosovo i Metohija" i povicima "Aco, Srbine".\nPredsednik se građanima Leška obratio ispred Poljoprivredne škole, koju je potom obišao.\nSa predsednikom Srbije u Lešku su bili i generalni sekretar Nikola Selaković i Darko Glišić, prvi čovek Izvršnog odbora SNS, a u odvojenoj vesti saznajte šta je jedna učenica poklonila Vučiću prilikom obilaska njene škole.\n17.56 - Čović: Iz posete Vučića vidi se da je dobro pripremljen\nPolitičar i nekadašnji predsednik Koordinacionog centra za Kosovo i Metohiju Nebojša Čović ocenio je danas da su poseta predsednika Srbije Aleksandra Vučića Kosovu i Metohiji i poruke koje je poslao sa jezera Gazivode dokaz da je on "dobro pripremljen", te da je napravio pravi koncept i pravi nastup, a više pročitajte ovde.\n17.46 - Tači o Preševskoj dolini\nKosovski predsednik Hašim Tači kaže da će izražena volja građana triju opština juga centralne Srbije o pripajanju Kosovu, iz marta 1992, koja je, kako kaže, internacionalizovana na najvišem nivou, biti razmatrana u okviru demarkacije granice sa Srbijom u dužini od 430 kilometara.\n"To pitanje se može rešiti", napisao je Tači na svom Fejsbuk profilu, pa dodao: "Ne smemo biti robovi zloglasnog Aleksandra Rankovića, već treba da radimo na ispravljanju istorije i jačanju sigurnosti za evropsku budućnost", a šta je još poručio možete da saznate u odvojenoj vesti.\n17.36 - "Srbi južno od Ibra nemaju razlog za zabrinutost"\nPredsednik Srbije Aleksandar Vučić poručio je danas Srbima južno od Ibra da nemaju nikakav razlog za zabrinutost, jer nismo ni blizu bilo kakvog dogovora, ali, i ako se nešto bude promenilo i prihvatili njegovi predlozi, svaki Srbin će imati mnogo više prava nego danas, te i neuporedivo bolji život.\nGalerija: Poseta Gazivodama\nOn je, nakon obilaska brane Gazivode, upitan za položaj Srba južno od Ibra ako se postigne dogovor o razgraničenju, naglasio da nemaju nikakvog razloga za brigu.\n- Prvo, nismo ni blizu bilo kakvog dogovora, jer za to nema podrške međunarodne zajednice, a očigledno i najmoćnijih evropskih sila. Položaj Srba na jugu KiM je izuzetno težak, ma koliko se mi trudili i ulagali u Štrpce, Ranilug, Parteš, Pasjane, Klokot. Svako od naših Srba, 95 odsto njih, ima već kosovsko državljanstvo. Moraju da žive svakoga dana, da se snalaze, da obezbeđuju normalan život za svoju decu. Ne pada mi napamet niti da pomislim da ti Srbi treba da ostanu bez srpskog državljanstva i svakog prava. Ako bi se sve promenilo i svi rekli Vučiću jedva čekamo tvoje predloge, a ne naše", svaki Srbin će imati mnogo više prava nego danas i neuoporedivo bolji i lakši život nego danas - kazao je Vučić.\n17.14 - Vučić u naselju Lešak\nVučića u Lešku dočekao veliki broj Srba\nPredsednik Srbije posetio je i naselje Lešak, gde će posetiti i Poljoprivrednu školu.\nReč je o najstarijoj obrazovnoj instituciji te struke, koja je pre 19 godina izmeštena iz Prištine, a useljena pre dve godine u novo zdanje koje odgovara potrebama škole.\n16.50 - Vučić posetio porodicu Kovačević\nPredsednik Srbije Aleksandar Vučić obišao je danas porodicu Kovačević u selu Ibarsko postenje kod Leška, a domaćin Milutin Kovačević ističe za Tanjug da mu je to velika čast i da to mnogo znači njegovoj porodici, ali i celom selu za koje je najvažnije, kako kaže, ostanak i opstanak na KiM. O tome šta za porodicu Kovačević znači poseta Aleksandra Vučića pročitajte u odvojenoj vesti.\n16.10 - Očekuje se Vučićev dolazak u Leposavić\nGrađani sa zastavama i transparentima iščekuju da se predsednik uskoro pojavi u Lešku, naselje u opštini Leposavić i obrati im se.\n15.47 - Vučić: Nismo blizu bilo kakvog dogovora\n- Nismo blizu bilo kakvog dogovora, jer se tome protivi međunarodna zajednica, a naročito najmoćnije evropske sile. Čuli ste šta je rekla Angela Merkel i čuli ste šta su rekli Albanci - rekao je na Gazivodama predsednik Srbije Aleksandar Vučić.\nOn je naveo da izjava nemačke kancelarke o teritorijalnom integritetu nije ništa novo, kao i da su se tome "obradovali" u centralnoj Srbiji i njegovi politički protivnici.\n- Moja snaga je toliko minimalna u poređenju sa snagom Merkelove. Ona je najveći evropski lider. Ako ona kaže da se protivi ideji o razgraničenju, mi to ne možemo da promenimo. I eto radosti nekima - naveo je Vučić, a opširnije o tome šta je predsednik Srbije rekao o razgraničenju u obraćanju na Gazivodama pročitajte u odvojenoj vesti.\n15.40 - Drecun: Vučić na Gazivodama šalje poruku da niko ne može da otima državnu imovinu\nPredsednik Srbije Aleksandar Vučić odlazi na Gazivode da pošalje potpuno jasnu poruku da ne moze niko da otima državnu imovinu Republike Srbije na taj način kako Albanci žele - nasilnim putem, smatra predsednik skupštinskog Odbora za Kosovo i Metohiju Milovan Drecun.\n15.37 - Jedina žena koja radi u hidroelektrani Gazivode: Ova poseta nam daje nadu da će nešto da se reši\nFoto: D. Luković / RAS Srbija\nVučića je na mostu dočekao aplauz okupljenih, a među njima i radnica Gazivoda Slađana Jakšić Stanojević. Ona je jedina žena koja radi u hidroelektrani.\n- Živimo neizvesnosti, legneš uveče u krevet i ne znaš da li ćeš da se probudiš u svojoj kući. Ja od 2000. godine imam spakovana dokumenta u jednoj torbi, da mogu odmah da ih pokupim ako bude problema. Držim ih odmar pored glave. Neizvesnost nas ubija - kaže Slađana, koja je u devetom mesecu trudnoće.\n15.35 - Viće od 200 ekipa akreditovanih novinara\nZa posetu Vučića Kosovu vlčada veliko interesovanje medija, a više od 200 novinarskih ekipa akreditovano je za ovaj događaj.\n15.30 - "Gazivode su od ogromnog značaja i za Srbe i za Albance"\nVučić je danas na Gazivodama izjavio da se tu najbolje vidi težina problema sa kojima se suočavamo, različiti stavovi, kao i teške političke borbe koju smo imali.\n- Preko ovog jezera vidi se dubina i suština svih naših sporova i neslaganja - rekao je Vučić i istakao da je suština njegove posete da se vidi šta je do sada urađeno, ali i šta može da se uradi, te da se pripreme investicioni planovi za svaku opštinu u kojoj su Srbi većina.\n15.24 - "Nije valjda da ste sumnjali da ću da dođem"\nPredsednik je prethodno, u obližnjem Centru za ekologiju i razvoj sporta, na opasku novinara "ipak ste uspeli da dođete", uzvratio rečima: "Nije valjda da ste sumnjali".\n15.23 - "Napravili smo investicioni plan i program"\nVučić u poseti dva centra na Gazivodama\n- Napravili smo investicioni plan i program i to je suština moje posete i obraćanja. Ono što je značajno za Zubin Potok je vodovod, za koji bi trebalo da damo 7 ili 8 miliona evra, i to ćemo da završimo, da ne bude kao sa Skadrom na Bojani - rekao je Aleksandar Vučić u obraćanju okupljenima na brani na Gazivodama.\n15.17 - Vučić stigao na branu\nVučić je stigao na branu Gazivode, gde su ga dočekali građani, a očekuje se da će se ovde obratiti novinarima.\n15. 15 - Vučić u poseti dva centra, vožnja kvadom oko objekta\nVučić se kvadom provozao oko objekta\nVučića su na ulazu u kompleks koji se nalazi na jezeru Gazivode dočekali građani, novinari i lokalni funkcioneri. Predsednik je obišao prostorije centra Crvenog krsta, gde je prisustvovao prikazu pružanja prve pomoći. Nakon toga, Vučić je posetio Centar za edukaciju i razvoj sporta, kao i teretanu, a nakon toga se kvadom provozaio oko objekta.\n15.04 - Na svakom kilometru patrole kosovske policije\nNa putu od Kosovske Mitrovice do Leška na svakom kilometru postavljene su patrole kosovske policije, javljaju izveštači Tanjuga. Vučić će se tim putem iz Zubinog Potoka, posle obilaska brane Gazivode, uputiti ka selu Ibarsko postenje.\n14.59 - Smajlović: Priština omogućila Vučiću da je nadigra, bilo bi bolje da su "iskulirali"\nDugogodišnji novinar i urednik Ljiljana Smajlović ocenila je danas da je Priština svojim potezima omogućila predsedniku Srbije Aleksandru Vučiću da je "nadigra", dolaskom na KiM.\nOna je navela da je veoma iznenađena reakcijom albanske vlasti, te da je, kako kaže, bilo mnogo logičnije da su celu situaciju sa posetom predsednika Srbije "iskulirali". Opširniju izjavu Ljiljane Smajlović o poseti Vučića Kosovu pročitajte u odvojenoj vesti.\n14.51 - "Neki se raduju mom dolasku, neki ne"\n- Neki se raduju mom dolasku, neki ne. Što se tiče ovog centra, u njega je uloženo oko 400.000 i nadam se da će mladi iz Zubinog Potoka ga koristiti, rekao je Vučić govoreći o Centru za razvoj sporta na obali jezera Gazivode, u kojem se sada mladi iz okolnih sela okupljaju, druže i bave sportom.\nVučić je porazgovarao sa članovima Kik boks kluba Kosovska Mitrovica.\n14.47 - Vučić: Srećan sam što sam ovde, divno se osećam\n- Srećan sam što sam ovde, divno se osećam - rekao je Vučić na početku posete Kosovu i Metohiji, u Zubinom Potoku, gde je obišao Centar za ekologiju i razvoj sporta i Centar Crvenog krsta.\n- Ovo su objekti koji su izgrađeni novcem građana Srbije, a koristiće ga mladi ovog kraja - rekao je Vučić.\n14.42 - KFOR: Situacija mirna i stabilna\n14.34 - Vučić stigao na Gazivode\nVučić je u pratnji direktora Kancelarije za KiM Marka Đurića nešto posle 14 i 30 stigao u centar za ekologiju i razvoj sporta na jezeru Gazivode.\nSa Vučićem su u obilasku i ministar zdravstva Zlatibor Lončar, kao i šef BIA Bratislav Gašić.\n14.21 - Vučić stigao na Kosovo, prvo u Zubin Potok\nPredsednik Srbije Aleksandar Vučić danas oko 2 i 15 časova stigao je preko administrativnog prelaza Brnjak u opštinu Zubin Potok.\n14.10 - Preusmeravanje saobraćaja na Brnjaku\nNa kilometar od administrativnog prelaza Brnjak, u opštini Zubin Potok, iz pravca centralne Srbije, policija preusmerava sva vozila na drugi pravac, tako da samom prelazu nije moguće prići, javlja izveštač Tanjuga s lica mesta.\n14.05 - Vučićev dolazak oko 14 i 30\nDolazak Aleksandra Vučića na Kosovo očekuje se oko 14 i 30. Kako javlja TV Pink, preduzete jake bezbedosne mere, a na terenu se nalaze i pripadnici specijalnih snaga sa psima tragačima.\n14. 04 - Današnji plan posete\nU Zubinom Potoku, predsednik će obići Centar za ekologiju i razvoj sporta i Centar Crvenog krsta AP KiM. On će najpre obići samo mesto, a potom hidroelektranu Gazivode, gde će se obratiti novinarima.\nPredviđeno je da predsednik Vučić potom obiđe gazdinstvo porodice Kovačević u selu Ibarsko Postenje i Poljoprivrednu školu Priština sa privremenim sedištem u Lešku.\nU Sportskoj hali "Leposavić" u Leposaviću, predsednik će se obratiti na zatvaranju Biznis foruma.\nA u večernjim satima, Vučić će se sastati sa političkim predstavnicima Srba sa Kosova i Metohije.\nVIDEO Zubin potok danas uoči dolaska Vučića:\n14.02 - Mirno na putu ka Gazivodama\nNa putu ka Hidroelektrani Gazivode sve je mirno, kao jezero na kojem je brana, ali je a povratku ka Zubinom Potoku prošao konvoj KPS u pravcu Brnjaka.\n13.55 - Hoti: Očekujemo da sve protekne mirno\nZamenik regionalnog komandira kosovske policije Besim Hoti izjavio je danas da očekuje da sve protekne mirno i bez incidenata tokom posete predsednika Srbije Aleksandra Vučića Kosovu.\n13.47 - Tenzije pred posetu\nPredsednik Vučić će po dolsku na Kosovo prvo obići Zubin potok i Gazivode. Vučićeva poseta je bila praćena tenzijama već danima, s obzirom na činjenicu da je mu je zvanična Priština zabranila obilazak hidroelektrane Gazivode, a kako su rekli srpski zvaničnici, bio mu je zabranjen i odlazak na još dve lokacije u Zubinom Potoku. Opširnije o tenzijama koje su pratile dvodnevnu posetu Vučića Kosovu pročitajte u odvojenoj vesti.\n13. 36 - Zastave i bilbordi duž trase i na Gazivodama\nUoči Vučićevog dolaska od administrativne granice, pa do Kosovske Mitrovice, duž cele trase postavljene su srpske zastave ali i bilbordi sa porukom "Dobro došao predsedniče".\nTrobojka na jezeru Gazivode\nNa brani hidrocentrale "Gazivode" postavljena je ogromna srpska trobojka, ali i transparent "Dobro došao na Gazivode predsedniče Vučiću". Kako je u pitanju poseta visokog bezbedonosnog rizika, putanjom kojom će proći Vučić, krstare džipovi kosovske policije.\n13.34 - Mirno u Kosovskoj Mitrovici\nU Kosovskoj Mitrovici je od jutros mirno, a severni deo grada je u znaku završnih priprema za dolazak predsednika Srbije, koji će se ovde sutra obratiti građanima južne pokrajine.\n13.30 - Dobrodošli u "Blicov" blog uživo u kome možete pratiti sve vesti vezane za posetu predsednika Srbije Aleksandra Vučića Kosovu koja će biti održana danas i sutra.\nPotpredsednik Demokratskog saveza Kosova: Dao bih 17 sela u okolini Leposavića i Zubinog Potoka za PREŠEVSKU DOLINU


Korona virus: Dok se u Srbiji razmatra uvođenje Kovid sertikfikata, Engleska odustala od Kovid pasoša - Ozonpress :: internet portal\nKorona virus: Dok se u Srbiji razmatra uvođenje Kovid sertikfikata, Engleska odustala od Kovid pasoša\nDok će nadležni sledeće nedelje u Srbiji odlučivati o uvođenju Kovid propusnica, Engleska je odustala od Kovid pasoša, iako je najavljivala da će nova mera stupiti na snagu krajem septembra.\nKovid propusnica ili sertifikat, uskoro bi mogla da postane obavezna za sve u Srbiji koji žele da posete restorane, kafiće, barove i noćne klubove, najavila je premijerka Ana Brnabić.\nA u Engleskoj, ministar zdravlja Sadžid Džavid saopštio je, nakon kritika iz industrije zabave i pojedinih članova parlamenta, da Kovid pasoši sa dokazom o vakcinaciji ipak neće biti potrebni za ulazak u noćne klubove i na velike događaje.\nCveće i bombone u školama dočekale su đake u Daki, glavnom gradu Bangladeša – o ovoj azijskoj zemlji, đaci su se vratili u školske klupe posle 18 meseci.\nZbog pogoršane epidemiološke situacije, u 40 opština u Srbiji učenici srednjih škola prešli su na onlajn nastavu, međutim, na sednici Kroznog štaba održanoj u subotu nije bilo reči o pooštravanju mera u školama, te đaci nastavljaju da pohađaju nastavu po kombinovanom modelu.\nStanovnici kineskog grada Putiana u Kini ne mogu da napuste domove – ponovo je uveden karantin zbog porasta broja zaraženih, prenela je agencija Beta.\nU svetu je do sada zaraženo više od 224 miliona ljudi, a preminulo više od 4,6 miliona.\n„Iako ostaju moguća mera, drago mi je da mogu da kažem da nećemo uvesti Kovid pasoše“, rekao je britanski ministar zdravlja Sadžid Džavid.\nBizen je pod istragom zbog načina na koji je vodila Ministarstvo kada je počela pandemija virusa korona, a sud istražuje da li je „ugrozila života ljudi“.\nBivša ministarka je na saslušanju izjavila da pozdravlja priliku da objasni šta se dešavalo i šansu „da se ustanovi istina“, prenela je agencija AFP.\n„Imunitet će dovoljno trajati, osim kod onih čiji je imuni sistem narušen“, rekla je Gilbert.


Rigorozni kriterijumi za status istaknutog stvaraoca | Palelive.com\nPočetna Regija Istočno Sarajevo Rigorozni kriterijumi za status istaknutog stvaraoca\nRigorozni kriterijumi za status istaknutog stvaraoca\nISTOČNO SARAJEVO – Nacrtom zakona o kulturi Republike Srpske predviđeni su rigorozni kriterijumi za sticanje statusa istaknutog stvaraoca, koji bi imao pravo na mjesečnu naknadu u visini jedne prosječne plate, rečeno je danas u Istočnom Sarajevu na javnoj raspravi o ovom zakonu.\n„Sticanje navedenog statusa ne podrazumijeva da se gleda samo radni staž određenog umjetnika ili stručnjaka, već je bitno da je dao značajan doprinos razvoju kulture Republike Srpske“, navela je pomoćnik ministra prosvjete i kulture Republike Srpske Tanja Đaković.\nOna je rekla da su za uvođenje statusa istaknutog stvaraoca u kulturi potrebna dodatna sredstva koja će biti obezbijeđena iz budžeta Srpske.\n„Budući da je određeno da istaknuti stvaralac u kulturi ima pravo na mjesečnu naknadu od dana sticanja statusa u visini jedne prosječne plate u Republici u godini koja prethodi isplati naknade, dodatna sredstva za sprovođenje te odredbe obezbijediće se iz budžeta Republike Srpske“, rekla je ona.\nOna je rekla i da se Nacrtom zakona o kulturi prvi put u zakonodavstvu Srpske propisiju oblici izvora finansiranja kulture i definišu konkretni načini ostvarivanja kulturne politike.\nĐakovićeva je istakla da je oblast kulture dobro zakonski uređena, da postoji deset zakona za pojedine oblasti, a cilj donošenja ovog je da to bude krovni zakon koji će regulisati ona pitanja koja nisu riješena posebnim zakonima.\nOvim zakonom, koji do sada nije postojao u zakonodavstvu Srpske, definiše se pojam umjetnika i stručnjaka u kulturi i uvode njihovi registri, što bi trebalo da doprinese jačanju njihove pozicije u kulturi Republike Srpske. Na osnovu ovog registra postojaće i kategorizacija udruženja u kulturi.\n„Predvidjeli smo strukovna udruženja, reprezentativna strukovna udruženja, reprezentativna udruženja u kulturi i ostala. S druge strane za kulturno- umjetnička društva /KUD/ i ansamble narodnih igara i pjesama predviđena je kategorizacija i time će se prepoznavati KUD-ovi od republičkog značaja, lokalnog i ostalo“, navela je Đakovićeva.\nOna je dodala da su ovim zakonom dokument strategije razvoja kulture i institucija javnog konkursa prepoznati kao ključna sredstva u procesu ispunjavanja prethodno utvrđenih i zacrtanih kulturnih potreba.\nUmjetnički direktor „Forum teatra“ Vitomir Mitrić izjavio je da bi predviđenim izmjenama u Zakonu o kulturi trebalo da budu poboljšana rješenja koja su bitna za razvoj kulture u Republici Srpskoj i koja su značajna za rad institucija koje se bave kulturom.\n„Ovaj zakon će urediti odnose kada je riječ o finansiranju manifestacija i programa koje određene organizacije i udruženja sprovode, a koji su značajni za Srpsku. Smatram da bi u zakonu trebalo istaći značaj tih manifestacija“, istakao je Mitrić.\nPredstavnik KUD-ova „Mladost“, „Slavija“ i Saveza amaterskih kulturno-umjetničkih društava Republike Srpske Mladen Krsman izrazio je nadu da će se zakonom sistemski urediti opšti interes i načela u kulturi, obavljanje kulturnih djelatnosti, ali i prava, obaveze i odgovornosti svih subjekata u kulturi.\nPoslije održanih javnih rasprava u Trebinju, Istočnom Sarajevu, sljedeća je u Bijeljini, a završna će biti u Banjaluci.\nNacrt zakona o kulturi trebalo bi da se nađe pred poslanicima Narodne skupštine Republike Srpske na sljedećem zasjedanju, krajem maja.\nPrethodni članakStudenti ETF-a poklonili automobil-robot srednjoškolcima\nNaredni članakPočela realizacija projekta „Smanjenje faktora zdravstvenih rizika“


Tender za odeću ove godine : Nadlanu.com\nTender za odeću ove godine\nFirme iz Srbije imaće prednost za posao vredan 4,1 milion evra, zbog cene koju im omogućava Zakon o javnim nabavkama.\nUgovor koji je Univerzijada Beograd 09 potpisala pre godinu dana s "Varteksom" krajem prošle godine, vredan četiri miliona evra sporazumno je raskinut, a hrvatskom proizvođaču odeće isplaćeno je 14 miliona dinara za ono što je već urađeno (plus PDV i carine) i ponuđeno vraćanje sume od 50.000 evra, koliko je iznosilo sponzorstvo "Varteksa" za učešće srpskih sportista na Univerzijadi u Bangkoku, saopštio je juče u Privrednoj komori Srbije (PKS) direktor preduzeća Univerzijada Siniša Jasnić i dodao da je sve urađeno po propisu, da tužbe neće biti i da "Varteks", kao i svi ostali, može da učestvuje na tenderu za nabavku odeće i obuće za sportiste i službene osobe na Univerzijadi koja će biti održana od 1. do 12. jula u Beogradu.\nVaraždinski "Varteks" je prošlog juna sa firmom Univerzijada potpisao ugovor o poslovnoj saradnji, kojim je postao ekskluzivni nabavljač službene odeće i obuće za sportiste, članove odbora i službene osobe Univerzijade 2009. u Beogradu. Međutim, takav poslovni dogovor je izazvao brojne reakcije u Srbiji, pa je u septembru inspekcija Ministarstva finansija Srbije najavila preispitivanje ugovora zbog kršenja Zakona o javnim nabavkama, koji propisuje javno nadmetanje.\nJasnić je novinarima najavio da će tender za nabavku odeće za to takmičenje, vredan 4,1 milion evra, biti raspisan krajem godine, ocenjujući da će firme iz Srbije imati prednost (zbog 20 odsto više cene koju im omogućava zakon o javnim nabavkama). On je naglasio da očekuje da će interesovanje domaće tekstilne industrije biti veliko i dodao da je za 2008. godinu u budžetu za Univerzijadu predviđeno 2,7 milijardi dinara, a da će tenderi za sve poslove koji prelaze 2,5 miliona evra biti raspisani čim se obezbede sredstva. Procenjuje se da će cela Univerzijada koštati oko 200 miliona evra, od čega će operativni troškovi biti oko 45 miliona. U organizaciju Univerzijade biće uključeno oko 60.000 ljudi, od toga oko 12.000 sportista, 15.000 volontera, 1.500 sudija i veliki broj ljudi u organizacionom i izvršnom komitetu, ali i u raznim servisnim službama koje će raditi u selu.\nPotpredsednik Privredne komore Srbije i vlasnik konfekcije "Zekstra" Dragan Đurić, predložio je da firme iz Udruženja za industriju tekstila, odeće, kože i obuće PKS na tenderu za Univerzijadu nastupe kao konzorcijum. Đurić je istakao da su srpski proizvođači sposobni i spremni da završe ovaj veliki posao u roku.\n- Insistiraćemo na bržem raspisivanju tendera, jer je samo za nabavku materijala za odeću potrebno 120 dana - dodao je on.


Lagumdžija: Jedina aktivnost SDP-a je rješavanje problema ljudi s poplavljenih područja - Klix.ba\nLagumdžija: Jedina aktivnost SDP-a je rješavanje problema ljudi s poplavljenih područja\n4.6.2014. u 17:22\nJedina aktivnost Socijaldemokratske partije Bosne i Hercegovine (SDPBiH) će u narednom periodu biti angažirane na rješavanju životnih pitanja koje su proizašla iz katastrofalnih poplava u BiH - kazao je na današnjoj pres-konferenciji u Sarajevu predsjednik SDPBiH Zlatko Lagumdžija.\nOn je to izjavio nakon sjednice Predsjedništva SDPBiH na kojoj je razgovarano o obavezama, planovima i aktivnostima izabranih dužnosnika ove stranke u svim institucijama vlasti BiH.\nNaglasio je da je premijer Federacije BiH Nermin Nikšić informirao Predsjedništvo SDPBiH o aktivnostima koje se vode na terenu te da je Predsjedništvo SDPBiH konstatovalo da program Vlade FBiH i ostalih kantonalnih vlada ulaze u fazu obnove i rekonstrukcije BiH i da je to aktivnost koja je "trenutno aktivnost svih aktivnosti u BiH".\n"Poglavlja 23. i 24. koji se tiču borbe protiv organiziranog kriminala i korupcije te paket za razvoj koji je nedavno predstavio specijalni predstavnik EU i šef Delegacije EU u BiH na skupu na Ilidži, a koji govore o ekonomskim reformama, predsavljaju dva paketa koji nisu ništa drugo već dva paketa koja su osnova za rekonstrukciju i obnovu zemlje", istakao je Lagumdžija.\nOn je naglasio da solidarnost ljudi i građana BiH je obavezala i međunarodnu zajednicu da se solidariše s BiH.\nLagumdžija je dodao da pripreme za Donatorsku konferenciju idu vrlo dobro te da Vlada FBiH i lokalna zajednica daju veliki doprinos.\n"Ekipa od 140 ljudi iz državnih, federalnih i lokalnih institucija zajedno s predstavnicima Svjetske banke, Evropske unije i Ujedninjenih nacija rade na prikupljanju i ocjeni nastalih šteta što će biti i osnova za Donatorsku konferenciju koja će biti održana za pet sedmica", objasnio je.\nDodao je da je izborna strategija SDPBiH "stavljena na stranu" dodajući da od sada jedina strategija svake političke stranke u ovoj zemlji treba biti strategija učešća u obnovi i rekonstrukciji zemlje.\n"SDPBiH neće imati standardnu izbornu strategiju. Naša strategija je strategija obnove zemlje kroz volonterski rad i rad institucija. Donijeta je odluka da će sredstva koja su namijenja za jumbo plakate i postere biti utrošena za pomoć običnom čovjeku, za popravku kuća ili obnovu stočnog fonda", istakao je.\nLagumdžija je kazao da će SDPBiH učiniti sve da se nekoliko prioriteta ostvari, a jedan od njih je da u narednih šest mjeseci ljudi Novu godinu dočekaju "s krovom nad glavom".\n"Drugi bitan prioritet su ekonomske reforme odnosno borba za očuvanje radnih mjesta koje je uništila poplava te da obnovu zemlje i javne radove iskoristimo za otvaranje novih radnih mjesta", objasnio je.\nOsvrnuo se na procjene predstavnika Svjetske banke da između pet i deset procenata društvenog proizvoda BiH iznose štete dodajući da se radi o stotinama miliona eura.\n"Ne smijemo se dijeliti na vlast i opoziciju već na one koji žele raditi za dobrobit ovog naroda i na one koji za to nisu. Jako je važno istaći da EU tretira BiH isto kao i svaku drugu zemlju-članicu EU. Nećemo imati na raspolaganju Fond solidarnosti EU, ali ćemo imati solidarnost EU kroz druge fondove", naglasio je.\nPremijer FBiH Nermin Nikšić podsjetio je da je danas održao sastanak s svim premijerima i načelnicima općina koje su pogođene poplavama dodajući da je postignut zavidan konsenzus jednstva i opredijeljenja da se zajedno radi na obnovi i sanaciji ovih područja.\n"Plan Vlade FBiH sadrži pet oblasti, a koji se tiču osiguranja sredstava za saniranje posljedica šteta te metodologije procjene šteta, treća oblast se odnosi na stvaranje i donošenje zakona koji će napraviti zakonski okvir za pružanje pomoći i koji će sutra biti usvojen na sjednici Vlade FBiH te po hitnoj proceduri proslijeđen u Parlament FBiH", naglasio je.\nNikšić je dodao da se četvrta oblast odnosi na direktnu podršku sredstvima iz Budžeta FBiH nakon što je usvojen rebalans u kojem su predviđena dodatna sredsva za ove namjere te da se peta oblast odnosi na reporogram kredita i obaveza za fizička i pravna lica koja dolaze s ugroženih područja odnosno sanaciji privrednih subjekata čime će se pomoći očuvanje radnih mjesta.\nNikšić je naglaso da je Predsjedništvo SDPBiH dalo podršku ovim aktivnostima te iskazalo svoju spremnost na saniranju šteta.\nNa računima za podršku poplavljenima u RS-u 4,4 miliona KM\n04.06.2014. u 17:28\nNačelnici štabova balkanskih zemalja: Dogovoren nastavak regionalne vojne saradnje\n04.06.2014. u 17:07


Potpisan ugovor za gradnju autoputa od Banjaluke do Prijedora - Istinomjer\nGradnja autoputa od Banjaluke do Prijedora i Novog Grada najavljena je u novembru 2017. godine, nakon što je na samitu 16+1 u Sofiji potpisan Protokol o okončanju pregovaračkog postupka sa kineskom kompanijom “Šandong”.\nTada je iz kompanije Autoputevi RS rečeno da će se prvo graditi dionica do Prijedora, a u martu 2018. godine saopšteno je da su ostvareni uslovi za dodjelu koncesije putem pregovaračkog postupka za gradnju autoputa, dok je potpisivanje konačnog ugovora o koncesiji najavljeno za april ili u maj.\nTo se ipak nije dogodilo u tom vremenskom roku, niti u septembru. što je također obećavano, a Vlada RS je tek 1. oktobra ove godine dodijelila koncesiju za izgradnju autoputa Banjaluka – Prijedor kineskoj kompaniji “Šandong” na 33 godine, uključujući i period izgradnje.\nSamo par dana nakon toga, 4. oktobra ove godine, Trninić je parafirao ugovor o izgradnji autoputa sa predstavnicima kineske kompanije, te je tada najavio potpisivanje konačnog ugovora nakon što kineski partner uplati koncesionu naknadu.\nKonačno, 13. decembra 2018. godine, ministar saobraćaja i veza Republike Srpske, Neđo Trninić i generalni direktor kineske firme “SDHS-CSI BH”, Yang Xu potpisali su ugovor o koncesiji za izgradnju auto-puta Banja Luka-Prijedor-Novi Grad, odnosno za prvu dionicu od Banje Luke do Prijedora.\nKako je rečeno, dionica je duga oko 42 km, sa po dvije saobraćajne trake, razdjelnim ostrvom i zaustavnim trakama, dok je vrijednost projekta 297 miliona eura.\nS obzirom da je ugovor o projektu, koji je najavljen prije nešto više od godinu dana, konačno i potpisan sa zakašnjenjem od nekoliko mjeseci, Istinomjer će data obećanja ocijeniti kao ispunjena.


Tanjug 27. januara 2022. 15:28\nGORNJI MILANOVAC – Ugovore o stručnom osposobljavanju i o dodeli subvencija za samozapošljavanje nezaposlenima je uručio danas predsednik opštine Gornji Milanovac Dejan Kovačević.\nKako se navodi na zvaničnom opštinskom sajtu na osnovu javnog poziva za realizaciju programa stručne prakse u 2021. godini, 21 nezaposleni dobio je priliku za stručno osposobljavanje kod poslodavaca koji su se javili na ovaj poziv.\nNa osnovu drugog poziva nezaposlenima za dodelu subvencije za samozapošljavanje u 2021. godini, pravo na ovu vrstu subvencija ostvarilo je 35 nezaposlenih osoba.\nUručujući im ugovore predsednik opštine Dejan Kovačević je istakao da su ugovore potpisali mladi ljudi koji su dobili priliku da se dokažu u uspešnim milanovačkim preduzećima i kod poslodavaca iz javnog sektora.\n“ Bilo je i dosta zahteva za otvaranje preduzetničkih radnji a oni su se odnosili na usluge čišćenja i održavanja poslovnih objekata, proizvodnju nakita, izradu predmeta od inoksa, te kozmetičarske i frizerske usluge“, rekao je on.\nIstakao je da je Gornji Milanovac opština u Moravičkom okrugu sa najmanjim brojem nezaposlenih, da ima oko 13.000 stanovnika koji su u radnom odnosu, kao i da je prosečna plata za decembar bila veća od 62.000 dinara.\nKovačević je naveo da je ova opština za realizaciju mera aktivne politike zapošljavanja odvojila više od 16 miliona dinara.\nMadjarska tražila od Poljske pomoć da bude izuzeta od embarga EU na…\nNLB Lease postaje vlasnik Zastava Istrabenca


Velika akcija italijanske policije: Albanski mafijaši razbijeni na Siciliji\nIzvor: SrbijaDanas.com, 05.Jul.2018, 20:54\nOptuženi su za šverc oružja i dijamanata, pranje novca i krijumčarenje migranata sa Balkana\nItalijanska policija uhapsila je na Siciliji 17 osoba, među kojima je i nekoliko Albanaca, uključujući i navodnog pripadnika grupe "Nova oslobodilačka vojska Kosova", piše lokalni list "Sicilija".\nOni su optuženi za šverc oružja i dijamanata, pranje novca i krijumčarenje migranata sa Balkana.\nKako navodi sicilijanski dnevnik, >> Pročitaj celu vest na sajtu SrbijaDanas.com << policijska akcija sprovedena je u saradnji sa kosovskom policijom, a grupa kojoj su uhapšeni pripadali kontrolisala je deo mafijaških poslova u Palermu, Komu, Varezeu, Milanu, Trstu i Lucernu.\nDevetorica uhapšenih su identifikovani kao Albanci sa Kosova i iz Makedonije, koji su "uspostavili kontakt između Koza nostre i OVK", naveli su italijanski mediji, dodajući da su ključni ljudi za tu vezu bili Arben Redžepi i Fatmir Ljatifi.\nOni su za svaki prelaz granica naplaćivali po 3.000 evra, dok su migranti za stalne radne dozvole plaćali po 7.000 evra.\nItalijanski mediji navode da Fatmira Ljatifija, jednog od uhapšenih, traže makedonske vlasti zbog učešća u pucnjavi u Kumanovu 2015. godine.\nBKTV News: Policija na Siciliji presekla "kosovsku vezu"\nMondo: Policija na Siciliji presekla "kosovsku vezu"\nRadio Televizija Vojvodine: Policija na Siciliji presekla "kosovsku vezu"


Volvo tvrdi da su modeli kreirani u Kini bolji od Evropskih - AutoExclusive - Auto vesti, Novi, Luksuzni, Polovni automobili...\nMeđutim, stvari su se definitivno promenile. Toliko, da kompanija Volvo tvrdi kako su njeni automobili kreirani u Narodnoj Repulici Kini, zapravo daleko boljeg i superiornijeg kvaliteta od onih sklapanih u Evorpu.\nTokom intervjua datog svetskim medijima, podpredsednik i direktor dizajna kompanije Volvo, Robin Pejdž, priznao je da su svi u konzorcijumu prvobitno bili prilično zabrinuti zbog odluke švedskog brenda da veliki deo svoje proizvodnje prenese u Kinu.\n„Ono što postaje očigledno jeste da je kvalitet automobila napravljenih u Kini, zapravo bolji od onog u Evropi. Svi su u startu bili zabrinuti oko toga, ali se uskoro pokazalo koliko malo znamo o kineskom poslovanju“, komentarisao je Pejdž.\nSudeći prema direktoru, kineske fabrike kompanije Geely proizvode toliko kvalitetne automobile iz razloga što se nešto manje oslanjaju na automatizaciju i poseduju manju toleranciju.\n„Da budem potpuno iskren, ukoliko razgovarate sa evropskim proizvođačima, oni će vam predložiti postavljanje tolikog nivoa automatizacije, da vam radna snaga praktično ne treba. U Kini je slučaj drugačiji, što zapravo, uz veliku disciplinu i zanatske veštine njihovih radnika, pruža mogućnost dostizanja višeg nivoa kvaliteta izrade i kreiranje finijih proizvoda.“\n"Ova razlika nije preterano velika, ali onda kada sve prednosti i mane stavite na papir, Kina je neverovatna država, tako da uopšte nismo zabrinuti zbog nje“, dodao je Pejdž.\nVolvo je startovao sa izvozom vozila proizvedenih u Kini širom sveta tokom 2014. godine, sa prethodnom generacijom S60 modela dugačke baze. Dodatno, kompanija je preselila proizvodnju svog vrhunskog S90 sedan modela iz Švedske u Kinu pred kraj 2016. godine. Ostala vozila Geely fabrike uključuju električne Lynk & Co modele, koji će biti kreirani u Kini i izvoženi iz ove zemlje.


Američki izaslanik za Haiti podneo ostavku zbog "nehumane" deportacije migranata\nMigranti, većinom iz Haitija, prelaze Rio Grande iz Del Rija u Teksasu ka mestu Siudad Akuna u Meksiku, 22. septembra 2021. Neki se vraćaju da izbegnu moguću deportaciju iz SAD a drugi da nabave potrebne zalihe.\nSpecijalni američki izaslanik za Haiti iznenada je podneo ostavku, napadajući administraciju predsednika Džoa Bajdena zbog, kako je opisao, "nehumane" i "kontraproduktivne" odluke da deportuje hiljade Haićana.\nAmbasador Danijel Fut, koji je držao tu poziciju samo dva meseca, podneo je ostavku državnom sekretaru Entoniju Blinkenu, navodeći da je američki pristup Haitiju "duboko pogrešan." Rekao je da su njegovi saveti "ignorisani i odbačeni" u Vašingtonu, kada nisu bili "modifikovani da predstave drugačiji narativ nego što je njegov."\nOd prošlog vikenda, SAD prebacuju avionima stotine Haićana nazad u njihovu zemlju, nakon što su preplavili američko-meksičku granicu u Del Riju u Teksasu, u nadi da će ući u Sjedinjene Države. Mnogi od migranata, međutim, više od deset godina ne žive u Haitiju, od kada su napustili zemlju posle velikog zemljotresa 2010. i preselili se u Čile, Brazil i druge južnoameričke zemlje.\nSAD su dozvolile hiljadama migranata iz Haitija da uđu u SAD i zatraže azil, ali druge vraćaju u Haiti, na do sedam letova dnevno za Port-o-Prens, glavni grad, ili drugi najveći grad Kep-Haitien.\nPortparol Stejt departmenta Ned Prajs odbacio je Futove žalbe, navodeći da su njegovi stavovi, zajedno sa drugim, "u potpunosti razmotreni u rigoroznom i transparentnom procesu formulisanja politike. Za neke od tih predloga je zaključeno da nanose štetu našoj predanosti promociji demokratije na Haitiju i odbačeni su tokom političkog procesa. To što kaže da su njegovi predlozi ignorisani jednostavno nije tačno."\nPrajs je dodao da je "šteta što je, umesto da učestvuje u političkom procesu orijentisanom na rešenja, specijalni izaslanik Fut podneo ostavku i pogrešno predstavio okolnosti svoje ostavke. Nije iskoristio brojne prilike da iznese svoje primedbe tokom svog mandata i umesto toga - odlučio je da podnese ostavku."\nMigranti u improvizovanom kampu kod reke Rio Grande u Teksasu, 23. septembra 2021.\nU svom pismu ostavke, Fut, koji je karijerni diplomata, je rekao: "Narod Haitija, koji živi u dubokom siromaštvu, kao taoci terora, otmica, pljački i masakra oružanih bandi, i koji pati pod korumpiranom vladom povezanom sa bandama, jednostavno ne može da podrži prinudni dolazak hiljada migranata koji nemaju hranu, smeštaj i novac, bez nove ljudske tragedije koja se mogla izbeći."\nFutov napad na vladine deportacije Haićana je najnovija žalba zbog scena na granici sa Del Riom, gde je 14.000 Haićana provelo prošli vikend u šatorima ispod međunarodnog mosta između SAD i Meksika.\nBroj je sada znatno smanjen zbog deportacije stotina Haićana i američkog procesuiranja još većeg broja migranata kojima je dozvoljeno da ostanu u SAD uz obećanje da će se u roku od 60 dana prijaviti imigracionim vlastima da bi podneli zahtev za azil.\nBrojne grupe za ljudska prava pozvale su na kraj deportacija, dok su konzervativni republikanski kritičari predsednika Bajdena napali njegovu administraciju zato što je dozvolila hiljadama Haićana da uđu u SAD, umesto što ih je primorala da podnesu zahtev za azil iz svoje zemlje boravka pre nego što se upute ka Americi.\nZa to vreme, imigracioni zvaničnici istražuju video snimke i fotografije agenata Granične patrole na konjima kako okružuju i usmeravaju neke migrante prošlog vikenda, u pokušaju da ih vrate u Meksiko.\nPonašanje agenata osudili su Bela kuća i visoki zvaničnici.\nAgenti Granične službe potiskuju migrante ka meksičkoj teritoriji, 19. septembra 2021.\nSekretarka za štampu Bele kuće Džen Psaki izjavila je u sredu da SAD deportuju Haićane na osnovu zakonske odredbe koja se poziva na pandemiju koronavirusa. Deportovani se šalju kući bez prilike da zatraže azil, dok se drugima dozvoljava da ostanu na američkom tlu, ali još nije jasno zbog čega su neki ljudi deportovani a drugi nisu. Sedam letova za Haiti zakazano je za četvrtak.\nLider demokrata u Senatu Čak Šumer, obično Bajdenov saveznik, ove nedelje je pozvao američkog lidera i šefa Sekretarijata za unutrašnju bezbednost Alehandra Majorkasa da "odmah zaustave ta proterivanja", navodeći da avionski leteovi podsećaju na "ksenofobičnu" politiku bivšeg predsednika Donalda Trampa, koja "nije vodila računa o našim zakonima o izbeglicama."\nMeksička policija čuva stražu blizu reke Rio Grande u mestu Siudad Akuna, u zoru 23. septembra 2021.\nGuverner Teksasa Greg Abot, oštri kritičar Bajdenove administracije i njenog ponašanja prema migrantima na granici, naredio je državnim radnicima da formiraju "čelični zid" od državnih automobila kako bi sprečili dolazak novih migranata preko granice. Za haos na granici okrivio je Bajdena.\n"Kada imate administraciju koja ne sprovodi zakone ove zemlje, koja se i ne pretvara da pokušava da zaštiti granicu, vidite ogroman priliv ljudi", rekao je Abot na konferenciji za novinare u Del Riju.\nVisoki zvaničnici osudili tretman migranata na granici\nHaićani kritikuju deportaciju sa američke granice sa Meksikom\nBroj poginulih u zemoljtresu na Haitiju porastao na 2.189\nHaiti posle zemljotresa: Deca nemaju šta da jedu


Na prodaju atraktivne parcele u "Jelšingradu" | Srpskacafe\nGrad Banjaluka ponudio je na prodaju posredstvom licitacije, koja će biti održana 7. oktobra, dvije atraktivne građevinske parcele u novoj poslovnoj zoni “Jelšingrad”, s ciljem izgradnje novih poslovnih objekata u novouspostavljenoj poslovnoj zoni, nakon gotovo popunjene zone “Ramići”.\nPovršina jedne parcele je 16 198 metara kvadratnih i njena početna prodajna cijena je 1 295 840 KM.\nDruga parcela je površine 3 241 metar kvadratni, a početna prodajna cijena je 259 280 KM.\nOglas o prodaji ovih nepokretnosti u naselju Lazarevo, na lokaciji kod “Jelšingrada”, u svojini grada Banjaluka objavljen je danas, a pravo na učešće u postupku licitacije imaju privredni subjekti koji su registrovani za obavljanje proizvodne djelatnosti.\nSvi zainteresovani dužni su dostaviti urednu prijavu za licitaciju, neposredno do 6. oktobra, do 13 časova, na protokol Gradske uprave Banjaluka, kancelarija broj 14, sa naznakom Prijava za licitaciju – za nepokretnosti u naselju Lazarevo, na lokaciji kod “Jelšingrada” – za Komisiju.\nLicitacija će biti održana 7. oktobra u zgradi Gradske uprave, u sali broj 238/2, sa početkom u 12 časova.


PARLAMENT BiH Nerazumni istupi nosilaca pravosudnih institucija\nŠizofreno je reći da Parlament nema nadležnost nad VSTV-om, rekao je Prodanović\nČlanovi Ustavnopravne komisije Doma naroda Parlamentarne skupštine BiH danas su, razmatrajući izvještaje Visokog sudskog i tužilačkog vijeća (VSTS) BiH za 2017. i 2018. godinu, ocijenili da u BiH treba provesti reformu pravosuđa.\n- Do danas nemamo odgovor zašto nema reforme pravosuđa - konstatirao je zamjenik predsjedavajućeg Komisije Sredoje Nović, podsjetivši da je do sada formirano više komisija koje su se bavile tim pitanjem, a koje se nisu pomakle dalje od početka.\nIstaknuo je da se u javnosti sve više stvara negativna klima o ulozi pravosuđa i da javnost nema povjerenja u ovaj stub vlasti, zbog čega je potrebno hitno pristupiti strukturalnoj reformi pravosuđa tamo gdje se stalo.\nDrugi zamjenik predsjedavajućeg Komisije Asim Sarajlić smatra da Parlament mora imati neku vrstu nadzora nad VSTV-om.\nČlan Komisije Lazar Prodanović ocijenio je kao nerazumne istupe nosilaca pravosudnih institucija i njihove stalne medijske prepiske.\n- Poslanici i delegati u Parlamentu BiH donose zakone i šizofreno je reći da Parlament nema nadležnost nad VSTV-om - rekao je Prodanović.\nDom naroda PSBiH Foto: Avaz\nPredsjedavajući Komisije Bariša Čolak upozorio je da se VSTV u javnosti, kao regulator pravosuđa, doživljava negativno i dodao da ima mnoštvo razloga za to.\n- Percepciju je teško promijeniti bez promjene Zakona o VSTV, između ostalog u vezi s imenovanjem sudija i tužilaca - rekao je Čolak.\nOn je ponovio svoje zalaganje da se uspostavi apelacioni sud BiH, konstatiravši da za to treba politička odluka.\nPredstavnik VSTV-a Admir Suljagić informirao je članove Komisije o izvještajima o radu ove institucije u 2017. i 2018. godini, najavivši da bi u petak, 24. januara, trebalo da bude održana sjednica grupe koja radi na novom zakonu o VSTV.\nPrilikom glasanja o godišnjim izvještajima o radu VSTV, svi članovi Komisije bili su suzdržani.\nBez podrške izmjeni Izbornog zakona\nKomisija nije podržala principe Prijedloga zakona o dopuni Izbornog zakona BiH, kojim se ukida pravo da na izborima budu birane osobe koje su izdržale kaznu Haškog tribunala ili domaćeg suda za ratni zločin.\nNović je iznio stav da ne treba ulaziti u parcijalne izmjene Izbornog zakona u vrijeme kada se vode politički razgovori o donošenju novog zakona, dok je Prodanović predložio da Prijedlog dopune Izbornog zakona bude upućen Interresornoj radnoj grupi, koja radi na Izbornom zakonu.\nS ovim stavovima saglasio se i Čolak, koji je izrazio uvjerenje da će vrlo brzo biti dogovorene i usvojene izmjene Izbornog zakona.\nČlanovi Komisije primili su k znanju više izvještaja institucija BiH, među kojima izvještaj o zaštiti ličnih podataka u BiH za 2017. godinu te izvještaje o provođenju općih izbora i o provođenju zakona iz nadležnosti Centralne izborne komisije BiH za 2018. godinu, dok informacija o radu Tužilaštva BiH nije dobila podršku.\nKomisija nije podržala inicijativu da se Vijeće ministara zaduži da pripremi i u parlamentarnu proceduru dostavi amandmane na Ustav BiH kojima se osigurava potpuna i dosljedna implementacija četiri presude Evropskog suda za ljudska prava u predmetima "Sejdić i Finci", "Azra Zornić", "Ilijaz Pilav" i "Samir Šlaku".\nNisu podržane ni inicijative da Vijeće ministara pripremi i u parlamentarnu proceduru dostavi informaciju o usklađivanju nastavnih planova i programa Republike Srpske i Srbije sa posebnim osvrtom na usklađenost ovih planova i programa s Okvirnim zakonom o osnovnom i srednjem obrazovanju u BiH te da Vijeće ministara pripremi izmjene relevantnog zakonodavstva radi provođenja presude Evropskog suda za ljudska prava po tužbi Irme Baralije protiv BiH zbog neodržavanja izbora u Mostaru.\nNakon što je Zajednički kolegij oba doma Parlamentarne skupštine BiH zaključio da se od Vijeća ministara zatraži stav da li stoji iza prijedloga zakona koji je u proceduru uputilo prethodno Vijeće, s dnevnog reda skinuto je razmatranje više zakonskih prijedloga utvrđenih u prethodnom mandatu.\nDom naroda PSBiH Ustavnopravna komisija Sredoje Nović Lazar Prodanović Asim Sarajlić\nČović za sutra sazvao sjednicu Kolegija Doma naroda\nBradara i Fazlić zamjenici predsjedavajuće Komisije za finansije i budžet


Đukanović: Mostarski Aluminij se može spasiti i opstati\nGoran Đukanović, stručnjak za tržište aluminija, za ‘Zašto?’ analizira situaciju u kojoj se nalazi mostarski Aluminij, nekadašnji najveći izvoznik iz BiH, koji se pod teretom dugova i problema sa snabdijevanjem električnom energijom već mjesecima nalazi pred potpunim kolapsom.\nAluminij, čiji su vlasnici sa po 44 posto Vlada Federacije BiH i mali dioničari, dok je Hrvatska vlasnik preostalih 12 posto, zapošljava 900 radnika i, prema procjenama, ima dugove od oko 350 miliona maraka.\nAluminij, koji posljednjih mjeseci preživljava od dana do dana povremeno gaseći pogone i obustavljajući proizvodnju, je tražio pomoć od Vlade FBiH koja je rekla da sudbina preduzeća zavisi od revizije koja treba da utvrdi kompletno stanje.\nDefinitivno je situacija na tržištu ove godine bila takva da takozvani marginalni proizvođači aluminijuma u svijetu, uključujući Aluminij Mostar, oni koji nemaju sopstvene izvore energije i oni koji imaju visoke troškove proizvodnje zbog niza drugih okolnosti, znači i relativno male proizvodnje u odnosu na velike kineske proizvođače i velike integralne proizvođače kao Norsk Hydro i Alcoa, znači svi ovi mali evropski proizvođači imaju problema ove godine sa profitabilnošću i sa opstankom na tržištu.\nCijena glinice u nekoliko navrata je ekstremno rasla ove godine, cijena aluminijuma je vrlo niska, sad je ispod 2.000 dolara po toni, tako da proizvođači, Aluminij Mostar ili podgorički KAP, ne mogu ostvariti profit i ne mogu biti konkurentni na tržištu.\nOni uvoze glinicu iz inostranstva preko velikih dobavljača i po visokoj cijeni, a Aluminij Mostar ima i vrlo visoku cijenu struje tako da, definitivno, bar što se tiče ove godine, nije stvar do menadžmenta nego čisto do prilika na svjetskom tržištu.\nNisam baš toliko upoznat sa detaljima oko menadžmenta tokom svih ovih proteklih godina, vidio sam da je bilo promjene u menadžmentu, da je nekoliko garnitura menadžmenta promijenjeno u zadnjih nekoliko godina, ali ne bih to toliko situaciju tamo i krizu dovodio u kontekst sa skorašnjim dešavanjima koliko sa jednim, u produženom trajanju, neriješenim statusom i nedostatkom neke strategije za Aluminij Mostar od strane pre svega vlasnika i onih najodgovornijih za njegovu sudbinu i za njegovo održanje.\nTo je Vlada Federacije BiH i mali dioničari, a dijelom i hrvatska vlada koja bi trebala da se uključi u pomaganje opstanka Aluminija Mostar zato što ima 12 procenata vlasništva u fabrici.\nMoj utisak je da ne postoji jedna dugoročna strategija za Aluminij Mostar.\nZnači šta je u ovom trenutku važno, koje su opcije za Aluminij Mostar? Ili će ga pomoći vlada, jer nemo ko u ovom trenutku, ili prijeti bankrot i zatvaranje.\nKoje su posljedice takvog stanja i eventualnog zatvaranja i bankrota? Veća će biti šteta u ovom trenutku nego neka pomoć kratkoročna ili srednjoročna od strane države.\nDrugo, ako država planira da proda Aluminij nekom drugom vlasniku teško će ga u ovom trenutku neko kupiti bez dugoročnog ugovora za električnu energiju, za povoljnu isporuku električne energije.\nAko će stranom nekom vlasniku ili novom vlasniku dati Aluminij Mostar pod tim povoljnim uslovima, pitanje se postavlja, zašto ga ne bi sada podržala i omogućila sadašnjem menadžmentu da ipak spasi tu kompaniju, da ona opstane na tržištu?\nImam utisak da se dosta sporo u ovim trenucima radi, da vlada treba brže da reaguje da se nešto dešava oko Aluminija Mostar jer ovakvo stanje je neodrživo.\nOni bukvalno plaćaju struju dan na dan, i svaki im je sljedeći dan neizvjestan, po enormno visokoj cijeni od 70 eura po megavatu niko u svijetu ne kupuje struju osim Aluminija Mostar.\nTo su uslovi neodrživi za opstanak kompanija.\nPoruka je da se stvari moraju brže rješavati ili, na kraju krajeva, ako ne mogu da se riješe, dajte onda da vidimo neko rešenje u smislu nekog programiranog stečaja ili nečega što bi jednostavno na bilo koji način zaustavilo ovu agoniju u kombinatu Aluminij Mostar.\nNemanje strategije i takav raspored snaga na svjetskom tržištu čine da mali, takozvani marginalni proizvođači, bilo aluminijuma ili čelika, nemaju šansu za neku dužu perspektivu ili opstanak na tržištu.\nTo su kompanije koje u ovim tržišnim uslovima, u ovoj situaciji bez nekog raznovrsnog programa proizvoda od aluminijuma, bez kupaca iz raznih krajeva svijeta i većeg tržišta jednostavno ne mogu da ostvare profit i ne mogu da budu uspješne u ovom trenutku.\nSve se svodi na to da ti veliki igrači igraju glavnu ulogu ako hoće da kupe vlasništvo u nekoj kompaniji, i onda će opstati, a ako ne, prepušteni su milosti i nemilosti svjetskog tržišta.\nVlade regionalnih zemalja imaju puno problema oko drugih stvari i nemaju ni dovoljno informacija ni dovoljno volje, ni dovoljno sredstava da se bave tim kompanijama, kao što su željezara u Smederevu, podgorički KAP ili Aluminij.\nBojim se da se sve svodi na nedostatak jedne dugoročne strategije šta i kako.\nSigurno je da je mogao bolja da se sprovodi taj, da ga nazovem plan, i da se traži neko rješenje za sve te kompanije u region, međutim, jednostavno kao da nije bilo dovoljno, ne samo volje, nego jednostavno nije bilo dovoljno informacija, dovoljno nekih pametnih odluka u pravom momentu da bi se spriječila šteta i gubici i da bi se omogućilo tim kompanijama da stanu na noge, da imaju neku perspektivu.\nU ovom konkretno slučaju, kada je Aluminij Mostar u pitanju mislim da je ipak perspektiva za aluminijsku industriju pozitivna i da su ipak trendovi takvi da vrlo brzo, možda već nakon nekoliko mjeseci, Aluminij Mostar može stati na noge tako da sam može da opstane, bez pomoći države i vlade, uz, opet kažem, povoljnije uslove snabdijevanja električnom energijom. To se mora riješiti.\nBitno je samo da se prebrodi ovaj period od nekoliko mjeseci uzrokovanih i ovim trgovinskim ratom između Kine i Sjedinjenih Država i tarifama na aluminijum u Sjedinjenim Država.\nMeđutim, to nije trajna situacija na tržištu, velika je potražnja za aluminijumom, potražnja raste i sigurno će se situacija stabilizovati na tržištu, tako da će i Aluminij Mostar moći već tokom naredne godine da ostvaruje prihod i profit bez pomoći države.\nVažno je napomenuti da sada, ovih par mjeseci, on mora premostiti tu situaciju i nekako stati na svoje noge da može da funkcioniše sam.\nNe mislim da je to na duži rok, da će država stalno morati da uskače, da pomaže toj kompaniji, nego da se jednostavno radi o jednom relativno kraćem periodu kada jednostavno kompanija mora da prođe kroz period i mora da računa na neku pomoć od vlasnika, od države.\nOčito je da nema većinskog vlasništva u Aluminiju Mostar, to bi se isto nekako trebalo riješiti, da neko snosi odgovornost, da neko ima 50+1 procenat vlasništa i da se zna ko je odgovoran za kompaniju.\nAko kompanija čeka na rešenje, bukvalno stiče se utisak da niko nije odgovora za situaciju, a nema se vremena, mora se sad odmah reagovati i pomoći, ako se misli pomagati.\nAko je vlada rekla da će spasiti kombinat, da se neće zatvoriti, još nema nekih konkretnih odluka i pomaka.\nAko je već donesena odluka da se pomogne kompaniji, to treba raditi odmah, a ne kad se šteta načini i kad gubici budu još veći.\nSad je potrebno, i sad treba da reaguju.


Bezmetalne krune Novi Sad | Cirkonijum krune Novi Sad\nBezmetalne krune predstavljaju najnoviju vrstu protetske nadoknade. Radi se krunama koje umesto potpore od metala imaju potporu od cirkonijuma.\nCirkonijum je metal IVB grupe Periodnog Sistema Elemenata, ime je dobio po istoimenom mineralu.\nZa stomatologiju, i medicinu uopšte, cirkonijum je postao interesantan zbog svojih osobina: izuzetno je čvrst, otporan na pritisak, a ima visok module elastičnosti, biokompatibilan je- ne daje reakcije sa organizmom niti alergije bilo koje vrste.\nPored svih tih osobina, neprikosnovena upotreba cirkonijuma u stomatologiji je zasnivana na tome što omogućava maksimum estetike u odnosu na sve dosadašnje materijale.\nCirkonijum je bele boje te se zato može mnogo lakše prilagoditi idealnoj boji zuba, za razliku od sivog metala.\nU stomatologiji cirkonijum se koristi u pločama iz kojih se kompjuterski seku idealni, kompjuterski dizajnirani delovi, sa svim karakteristikama zuba (imitiraju se linije i ispupčenja koja prirodno postoje na zubu) što doprinosi prirodnijem izgledu zuba.\nBezmetalne krune mogu da bude potpuno od cirkonijuma, ili da imaju samo osnovu od cirkonijuma, a ostatak od standardne keramike. U oba slučaja estetika je na mnogo većem nivou, nego što je sa metalokeramičkim krunama.\nBezmetalne krune se upotrebljavaju kod promene boje zuba, promene oblika zuba, promene položaja zuba, ukoliko se polomi krunica zuba, a takođe i za postizanje potpune protetske rehabilitacije odnosno dobijanje “holivudskog osmeha”.


EU zadovoljna odlukom o decentralizaciji\nSolana podržao vlasti u Skoplju\nBRISEL/SKOPLJE - Visoki predstavnik Evropske unije za spoljnu politiku i bezbednost Havijer Solana izrazio je makedonskom premijeru Branku Crvenkovskom podršku povodom sporazuma vlade u Skoplju o decentralizaciji.\n- Sporazum o decentralizaciji, koji je vlada postigla prošle sednice, predstavlja prekretnicu u međuetničkim odnosima i veliki korak u pravcu Evrope - rekao je Solana u Briselu, tokom radne večere sa Crvenkovskim.\nKako se navodi u saopštenju iz njegovog kabineta, Solana je izjavio da Vlada Makedonije uživa punu podršku EU i pozvao sve stranke da se pobrinu da sporazum bude usvojen u parlamentu u Skoplju, pošto se radi o dokumentu od odlučujuće važnosti za približavanje evropskim integracijama.\n- Uveren sam da će, kao rezultat toga, Makedonija biti snažnija, bolja i ujedinjenija - rekao je Solana.\nU makedonskom ministarstvu unutrašnjih poslova u nedelju je potvrđeno da je zbog osnovanih sumnji za učešće u masovnim ovonedeljnim neredima u Strugi podneto 47 krivičnih prijava. Istovremeno je iz MUP potvrđeno da se nastavljaju aktivnosti za pronalaženje i otkrivanje svih lica koja su doprinela eskalaciji narušavanja javnog reda i mira za vreme protesta podstaknutih zbog zahteva vođa etničkih Albanaca, koji bi, prema novoj predloženoj organizacionoj podeli, pored ostalih i u opštini Struga bili - većinsko stanovništvo.\nUdružena opozicija Makedonije za sinoć je najavila održavanje velikog antivladinog mitinga ispred makedonskog parlamenta u centru Skoplja, uz podršku nekoliko nevladinih i građanskih asocijacija, na kojem bi građani trebalo da vladi kažu odlučno "ne" etničkoj podeli zemlje.\nKritike Hrvatskoj zbog posla sa "Behtelom" bez javnog konkursa\nNastavljeno suđenje Momčilu Krajišniku u Hagu\nPatrijarh završio posetu Hrvatskoj


Sastanak upoznavanja sa detaljima skrininga za Poglavlje 25\nSastanak radi upoznavanja sa detaljima bilateralnog skrininga za Poglavlje 25 Nauka i istraživanje će se održati u petak 26. decembra 2014. godine, sa početkom u 10 časova, u zgradi Vlade Republike Srbije, Nemanjina 11, sala 155 na četvrtom spratu.\nSastanak upoznavanja sa detaljima skrininga za Poglavlje 18\nSastanak radi upoznavanja sa detaljima bileteralnog skrininga za pregovaračko poglavlje 18 Statistika održaće se u sredu, 24. decembra 2014. godine, u zgradi Vlade Republike Srbije, Nemanjina 11, sala 155 na četvrtom spratu, sa početkom u 11 časova.\nPodrška građana integraciji Srbije u EU prešla 55 posto\nČlanstvo Srbije u EU podržava 57% građana dok 47% ispitanika ima generalno pozitivan stav prema EU, pokazaju rezultati ispitivanja javnog mnenja Srbije koje je agencija TNS Medium Galup predstavila 1. decembra u Beogradu. Ukoliko bi referendum o pristupanju Srbije Evropskoj uniji bio održan danas, „za“ bi glasalo 53 odsto ispitanika, dok bi „protiv“ bilo 28 odsto. Očekivanja da će život biti bolji, ali i početak pregovora u januaru 2014, podstakli su građane, pa bi 70 odsto njih izašlo na referendum.\nSkup posvećen Poglavlju 22 u petak 12. decembra\nKancelarija za saradnju sa civilnim društvom Vlade Republike Srbije organizuje skup „Uvod u proces pregovora o pristupanju Evropskoj uniji i uloga civilnog društva – pregovaračko poglavlje 22 (regionalna politika i koordinacija strukturnih instrumenata)“, u petak 12. decembra 2014. godine u Palati „Srbija“, istočni ulaz, sala 533.\nSastanak upoznavanja sa detaljima bilateralnih skrininga za Poglavlje 20\nSastanak upoznavanja sa detaljima bilateralnih skrininga za pomenuto poglavlje 20 preduzetništvo i industrijska politika biće održan u petak, 5. decembra 2014. godine, sa početkom u 12:30 časova, u zgradi Vlade Republike Srbije, Nemanjina 11, sala 155 na četvrtom spratu.\nSastanak upoznavanja sa detaljima skrininga za Poglavlja 12 i 13\nSastanak za predstavnike organizacija civilnog društva koje se bave temama u okviru pregovaračkih poglavlja 12 Bezbednost hrane, veterinarska i fitosanitarna zaštita i 13 Ribarstvo, radi upoznavanja sa detaljima bilateralnih skrininga za pomenuta poglavlja biće održan u četvrtak 4. decembra 2014. godine sa početkom u 11:30 časova u zgradi Vlade Republike Srbije, Nemanjina 11, sala 155 na četvrtom spratu.\nEksplanatorni skrining za Poglavlja 14 i 21 u Briselu od 16. do 18. decembra\nEksplanatorni skrining za Poglavlja 14 Transportna politika i 21 Transevropske mreže, biće održan u Briselu od 16. do 18. decembra 2014. godine, a prenos će biti organizovan u Beogradu, u prostorijama Ministarstva građevinarstva, saobraćaja i infrastrukture, Nemanjina 22-26, krilo A, velika sala na šestom spratu.\nKomesar za politiku susedstva i proširenje u Beogradu\nPrva poseta Beogradu novog evropskog komesara za politiku susedstva i pregovore o proširenju EU, Johanesa Hana, protekla je u znaku podrške procesu pristupanja Srbije EU i reformama na tom putu, dok je komesar pokazao izvesno razumevanje za osetljivo pitanje usklađivanja Srbije sa odlukama EU o Rusiji. Han je rekao da bi narednih nedelja moglo biti otvoreno neko od poglavlja u pregovorima o članstvu Srbije u Uniji, ali da su važne i pripreme za otvaranje pregovora.\nEksplanatorni skrining za Poglavlje 6 Pravo privrednih društava 11. decembra\nEksplanatorni skrining za Poglavlje 6 Pravo privrednih društava biće održan u Briselu, 11. decembra 2014. godine, a prenos će biti organizovan u Beogradu, u prostorijama Privredne komore, Resavska 13-15, sala IV, sa početkom u 9 časova.\nEksplanatorni skrining za Poglavlje 28 Zaštita potrošača i zaštita zdravlja 4. i 5. decembra\nEksplanatorni skrining za Poglavlje 28 Zaštita potrošača i zaštita zdravlja, biće održan u Briselu od 4. do 5. decembra 2014. godine, a prenos će biti organizovan u Beogradu, u prostorijama Ministarstva, Nemanjina 22-26, krilo A, šesti sprat sa početkom u 9 časova.\n4 5 6 7 8 9 10 11 12 13 14 Idi na stranu: 1 2 3 4 5 6 7 8 9 10 11 12 13 14 15 16 17 18


Fulam Slaviša Jokanović lijep fudbal novi ugovor | Sport | Fudbal\n29. September, 00:40\nJokanova "tiki-taka" vredna novog ugovora (VIDEO) 0 Podijeli Podijeli na facebook Podijeli na twitter Podijeli na viber Pošalji na mail\n23.02.2017. / 16:27\nTim Slaviše Jokanovića ove sezone pokušava da se domogne mesta koje vodi u plej-of za ulazak u Premijer ligu, a ako nastave ovako da igraju – nemaju za šta da brinu!\nSlaviša Jokanović je Fulam preuzeo u trenutku kada je u klubu bio "raspad sistema".\nDugogodišnji član Premijer lige rasprodao je najbolje fudbalere, igrao loš fudbal i "tavorio" je pri dnu tabele Čempionšipa kada ih je Slaviša Jokanović preuzeo u novembru 2015. godine, a od tada je uspeo da uspostavi svoj sistem igrem na "Kotidžu" i da napravi ekipu koja se bori za vrh.\nFulam se trenutno nalazi na sedmom mestu druge lige, jednim ispod onog koje vodi u plej-of sa šest bodova zaostatka za Šefild Vendzdejom - i utakmicom manje.\nJokanov stil - kad nema love za zvezde, kupi travu\nJasno je da ih do kraja čeka "paklen ritam" i sasvim moguć cilj - borba za mesto u eliti.\nEkipa Slaviše Jokanovića, zanimljivo, beleži visok procenat dodavanja, samo su PSŽ i Bajern ispred njih, i gaje vrlo dopadljiv fudbal koji su prezentovali i u sredu u utakmicu protiv Bristo Sitija (2:0).\nU 17. minutu videli smo prelepu akciju koju je golom krunisao Lukas Pjazon!\nPogledajte je od 0:17 na ovom snimku...\nSrpskom treneru ugovor ističe na kraju sezone i mnogi su zainteresovani...\nIz tog razloga vlasnik Fulama Šadik Kan će u narednim danima ponuditi novi, dvogodišnji, ugovor Slaviši Jokanoviću kako bi "oterao" zainteresovane poput Verdera i Malage, a zajedno sa njim, ako ne ove godine, onda u narednim, pokušao da stvori respektabilnog premijerligaša.\n"Pod ugovorom sam i motivisan da radim započeto. Razgovaramo o novom ugovoru, ali važno je reći da sam srećan ovde i želim da budemo još uspešniji", poručio je Jokanović.\nSrpski trener je prethodno Votford "uveo" u Premijer ligu, ali je napustio klub kada vlasnici nisu želeli da ga finansijski "ispoštuju" za ono što je uradio sa "stršljenovima".\nTABELA*: Njukasl (-1) 69, Brajton (-1) 68, Hadersfild (-1) 64, Reding 60, Lids 58, Šefild Vendzdej 58, Fulam (-1) 52, Norič 51...\n*prve dve ekipe idu direktno u Premijer ligu, a one od trećeg do šestog mesta se bore u plej-ofu.


01.04.2019. 10:54h 01.04.2019. 10:54h\nPojedini pripadnici specijalne jedinice koja je ubila saudijskog novinara Džamala Kašogija završili su obuku u Sjedinjenim Državama, saznaje Vašington post.\nAmerička obaveštajna služba obavestila više američkih organa vlasti da su deo specijalne obuke Saudijci možda završili u kompaniji "Tier 1 Group", u saveznoj državi Arkanzas, koja je imala odgovarajuće odobrenje američkog Ministarstva spoljnih poslova.\n"Obuku su završili pre ubistva Kašogija", ističe kolumnista lista Dejvid Ignejšs, koji je razgovarao sa više izvora u Americi i Saudijskoj Arabiji.\nOn tvrdi da posle ubistva novinara, koji je bio kritički nastrojen prema vlastima, više nisu organizovane takve obuke za saudijske agente, a obustavljeno je još nekoliko programa razmene između SAD i Saudijske Arabije u sektoru bezbednosti. Kašogija, koji je bio kolumnista lista Vašington post, ubila je jedinica od 15 saudijskih komandosa u saudijskom konzulatu u Istanbulu, koji su tamo došli specijalno zbog toga.\nPod pritiskom međunarodne zajednice, Rijad je, posle više nedelja poricanja, na kraju priznao da je Kašogi ubijen prilikom neuspelog pokušaja hapšenja. Od početka januara, 11 osumnjičenih odgovara pred sudom u Saudijskoj Arabiji.\nMnoga pitanja u vezi sa slučajem ostala su bez odgovora, uključujući i ulogu koju je u svemu odigrao moćni saudijski prestolonaslednik Muhamed bin Salman.\nIzvor koji je imao uvid u zapisnik sa saslušanja povodom Kašogijevog ubistva izjavio je da je prvobitno bila planirana otmica Kašogija i njegovo odvođenje u Saudijsku Arabiju gd ebi bio uhapšen. Ignejšs je rekao i da je Kašogiju u konzulatu ubrizgana injekcija, verovatno jako omamljujuće sredstvo. Posle toga su mu stavili vreću na glavu, a Kašogi je vikao:\n"Ne mogu da dišem, imam astmu. Ne radite to!", ubrzo potom je i preminuo, navodi Vašington post.\nU zapisniku se spominje da se čuje brujanje, verovatno električne testere, kojom je raskomadano Kašogijevo telo. Nakon što je Centralna obaveštajna agencija (CIA) izvestila američki Senat o svojim saznanjima o slučaju, usvojena je rezolucija, kojom je prestolonaslednik Muhamed proglašen odgovornim za Kašogijevu smrt. Američki predsednik Donald Tramp, međutim, nije želeo da se izjasni o krivici moćnog princa i važnog saveznika.\nDžamal KašogiSaudijska ArabijaagentiSADDonald TrampUbistvonovinar


Cvijanović: MMF spreman da poveća sredstva za RS - Akta.ba\nCvijanović: MMF spreman da poveća sredstva za RS\n24.05.2014. 08:43 / Izvor: SRNA\nPredsjednik Vlade Republike Srpske Željka Cvijanović izjavila je u petak da su predstavnici Međunarodnog monetarnog fonda izrazili spremnost da se poveća nivo sredstava za BiH, a u okviru toga i za RS.\n"To podrazumjeva dodatna sredstva u odnosu na ona koja su bila uključena u aranžman. Mi smo zainteresovani da dođe do povlačenja tranše, koja je trebalo da bude povučena u martu", rekla je novinarima Cvijanovićeva, koja je sa ministrima danas razgovarala sa predstavnicima MMF-a.\n"Sada je nemoguće da imamo procjene konačne štete od poplava, ali imamo određeni presjek stanja na osnovu kojeg možemo reći da je privreda teško pogođena, da su privredni kapaciteti ili uništeni ili u zastoju u mjestima koja su teško pogođena poplavom", istakla je Cvijanovićeva.\n"Ova situacija se značajno odrazila i na budžet, jer je došlo do pada prihoda. Ta pojava će nas pratiti u naredna dva do tri mjeseca usljed smanjene privredne aktivnosti u mnogim opštinama", naglasila je Cvijanovićeva.


Učenici iz Manojlovca uče svoje roditelje, bake i deke da surfuju po internetu - Televizija Leskovac\nUčenici iz Manojlovca uče svoje roditelje, bake i deke da surfuju po internetu\nManojlovce – U Manojlovačkoj Osnovnoj školi Radoje Domanović danas je počela realizacija tromesečnog projekta pod nazivom ,,e – volonteri’’ koji se bavi obukom za rad na Internetu i korišćenjem savremenih sredstava komunikacije i ima za cilj osnaživanje mladih ljudi kroz volonterizam.\n,,Projekat sprovodi Udruženje AzBuki u saradnji sa školom iz Manojlovca, a finansira ga Ministarstvo omladine i sporta Republike Srbije. Ciljna grupa projekta su mladi (volonteri), kao i meštani sela Manojlovca, osobe trećeg doba i deca sa posebnim potrebama, koja su u ovom slučaju korisnici programa, rekla je menadžer projekta Žaklina Eftimovski’’.\n,,Očekivani efekti projekta su pre svega aktivno uključivanje mladih ljudi u društvo, kroz volonterski rad i vršnjačku edukaciju. Na taj način se izgrađuje pozitivan stav prema volonterizmu, stvaraju se radne navike i aktivno iskorišćava slobodno vreme, rekao je direkor Osnovne škole ,,Radoje Domanović’’ Goran Grozdanović’.\nSvi polaznici pokazali su veliko interesovanje da od učenika ove škole, koji su u ovom slučaju instruktori, nauče sve ono što je neophodno za rad na Internetu.\nMenadžer projekta Žaklina Eftimovski pozvala je ovom prilikom sve zainteresovane meštane i roditelje dece sa posebnim potrebama da se jave školi i priključe projektu koji se realizuje i u izdvojenom odeljenje manojlovačke škole u Bratmilovcu.\nTags: internet, Manojlovce, obuka, škola, učenici\nDobrovoljno davanje krvi u Dunav osiguranju\nDve gradske škole u dugovima do guše!


maja solevic\t 20.09.2021. 13:32h\nZbog čega su u ovom trenutku pripadnici specijalne jedinice Rosu zauzeli sever Kosova i zašto ponovo provociraju Srbe govori gost Kurir televizije, predsednik Skupštine Jagodine i predsednik Jedinstvene Srbije, Dragan Marković Palma.\n"Mi smo navikli na ta neprijatna iznenađenja od strane kosovskih Albanaca. Međutim, mi ne možemo da prepoznamo ko su ti mentori, te države koje im daju podršku, a da ono što se zove potpis u Briselu, koje su sastavljale te sile, koje odlučuju godinama o Srbiji, taj tekst se ne poštuje. Očigledno da kosovski Albanci žele da izazovu nered na KiM, kako bi došlo do krvoprolića.", rekao je Palma, i dodao da misli da Srbija zna vrlo dobro koje su namere tzv. premijera Kosova Albina Kurtija.\n"Mi očekujemo da zemlje u EU kao što su Nemačka, Francuska, izdaju saopštenje i kažu kosovskim albancima da se povuku i da to više ne rade.", rekao je on.\nPalma je podsetio da je Srbija napravila dobre odnose sa Albanijom.\n"Sa predsednikom Albanije Edijom Ramom smo potpisali i dogovorili "Otvoreni Balkan". On dobro zna da to što kosovski Albanci rade nikome ne donosi dobro, jer ukoliko bi se desio progon Srba, da Srbija to neće gledati kao posmatrač.", istakao je Palma.\nDragan Marković- PalmaROSUKosovo i Metohijasever Kosovaprovokacija Srba


Jačanje kapaciteta lokalnih producenata u kulturi kroz saradnju budućih Evropskih prestonica kulture - Novi Sad - Evropska prestonica kulture\nJačanje kapaciteta lokalnih producenata u kulturi kroz saradnju budućih Evropskih prestonica kulture\nObjavljeno 16/03/2017 u kategoriji: Vesti\nČlanovi projektnog tima Rijeka 2020 bili su domaćini pripremnog sastanka za razradu projekta LAB for European Project Making koji se održavali od 13. do 15. marta. Na sastanku su učestvovali predstavnici budućih Evropskih prestonica kulture – Matera 2019, Plovdiv 2019, Temišvar 2021, Elefsina 2021, kao i članovi tima Novi Sad 2021 koje je predvodio direktor Fondacije „Novi Sad 2021 – Evropska prestonica kulture“ Nemanja Milenković.\nInicijativa za projekat LAB for European Project Making proizašla je iz projekta Rijeka 2020 kako bi se ostvarila saradnja sa navedenim budućim prestonicama, a koja za cilj ima osposobljavanje i edukaciju mladih producenata i njihovo umrežavanje na evropskom nivou.\nKako navode iz tima Rijeka 2020, ideja ovog projekta je da se tokom pripremnih godina Rijeke na putu prema Evropskoj prestonici kulture 2020. godine, u saradnji sa navedenim EPK gradovima, organizuje niz radionica, edukacija i studijskih poseta kako bi se stvorile nove mreže evropskih producenata u kulturi. Primarni cilj projekta LAB for European Project Making je da se značajno povećaju kapaciteti, kako lokalni tako i međunarodni, koji bi osmišljavali, kreirali i implementirali velike evropske kulturne projekte. Cilj je postaviti i nove temelje jednog od najznačajnijih evropskih projekata – Evropske prestonice kulture, stvarajući podlogu za buduću suradnju i razvoj ljudskih potencijala.\nTeme kao što su produkcijsko planiranje, finansiranje međunarodnih projekata u kulturi, upravljanje projektima i rad sa publikom biće u fokusu ovog projekta, koji bi trebalo realizovati u periodu od 2017. do 2019. godine. U središtu projekta LAB for European Project Making su producenti i voditelji programa u okviru razvoja Evropske prestonice kulture u Materi, Plovdivu, Novom Sadu, Temišvaru i Elefsini, ali i drugim delovima Evrope. Sekundarni cilj je umrežavanje na prostoru južne, jugoistočne i srednje Evrope, stvarajući tako efikasnije i bolje koordinirane producente i menadžere u kulturi.


Sportske.net - Liverpul se ne prašta, padaju glave u Barsi!\nDok se u Barsi sluša šta kaže Mesi, kao i u argentinskoj reprezentaciji, neće biti trofeja u LŠ. Narcizam je čudo.\nHoce li prestati price o kiksu barselone,neverovatnoj blamazi iste.liverpool je u najmanju ruku bio ravnopravan i na kamp Nou.to sto su ih pobedili na enfildu je samo potvrda da su mnogo bolji tim i to je ssvima jasno bilo i posle prve utakmice naravno ko je zeleo da bude realan\nSve je to u redu, liverpul jeste bio bolji i zasluzeno otisao u finale ali prednost od tri gola moze da ispusti samo amaterski vodjena ekipa. To je zaista bio kiks i velika blamaza kada se zna sa kakvim su rezultatom usli u drugi mec.\nBas tako, nije Barsa bila losa, nego je Liverpul bio odlican i nadigrao ih obe utakmice. Barsa mora polako da uci, kako se igra fudbal i bez Mesija.\nToliko o tome ko vodi klupsku politiku\nAko ostane na klupi i naredne sezone, Kutinjo i Malkom mogu odmah da pakuju kofere posto se nista promeniti nece. Dve duple krune zaredom bi se nekad smatrale uspehom, sad kao da nista ne znace pod Valverdeom\nZnace itekako...ali jedna Barselona dodje na Enfild sa +3 gola , i ispadne iz LS , to nije razlog za smjenu trenera , vec razlog za smjenu pola rukovodstva kluba i pola igrackog kadra ...


Lovćen banka zapošljava: Portfolio menadžer – Bankar.me\nPruža informacije klijentima o vrstama i oblicima proizvoda i usluga Banke, kao i uslovima odobravanja i potrebnoj dokumentaciji koja se prilaže uz pojedinačan zahtjev i upoznaje klijente sa opštim uslovima poslovanja Banke;\nIdentifikuje i preduzima neophodne aktivnosti na sagledavanju potreba postojećih i akviziciji potencijalnih klijenata Banke kroz obilaske postojećih i potencijalnih klijenata i prezentaciju i prodaju bankarskih proizvoda i usluga;\nRadi na konstantnom održavanju i unaprjeđivanju poslovnih odnosa sa klijentima uz redovne konsultacije sa istima, obilaske terena, sastanke i sl.;\nInicira razvoj postojećih i uvođenje novih proizvoda Banke u saradnji sa nadležnim organizacionim djelovima Banke uz usavršavanje i unapređivanje tehnika pružanja usluga i prodaje proizvoda u cilju unaprjeđenja odnosa sa klijentima;\nRadi na izradi zapisa i izvještaja o obavljenom razgovoru sa klijentom, izvršenoj posjeti klijentu, održanom sastanku, sačinjenim ponudama, realizovanim ponudama, odobrenim i realizovanim zahtjevima po prihvaćenim ponudama i sl.;\nObavlja i obezbjeđuje prijem, evidenciju i kontrolu zahtjeva i dokumentacije sa stanovišta suštinske, formalne i pravne ispravnosti, obavlja finansijsku analizu, vrši kompletiranje dokumentacije neophodne za razmatranje zahtjeva i donošenja adekvatne odluke po istom, a tokom trajanja plasmana dopunjavanje i ažuriranje dosijea klijenata i praćenje izvršavanja posebnih i ostalih elemenata, odnosno uslova zaključenih ugovora sa klijentima\nSačinjava ponude klijentima i po njihovom konačnom definisanju u saradnji sa neposrednim rukovodiocima i iste upućuje klijentima;\nSarađuje sa zaposlenima unutar Sektora u cilju izrade analize investicionog projekta i izrade završnog predloga za nadležni nivo odlučivanja\nObavještava klijenta o odlukama\nOrganizuje potpisivanje ugovora sa klijentima i prijem instrumenata obezbjeđenja u saradnji sa ostalima unutar Sektora;\nFormira i aktivno prati kreditni portfolio klijenata za koje je zadužen od strane neposrednih rukovodilaca i sa kojima uspostavlja, razvija i unaprjeđuje poslovnu saradnju i koji koriste bankarske proizvode odobrene po ponudama koje je sačinio i uputio i odgovara za njegov kvalitet (urednost)\nRadi na identifikovanju signala upozorenja koji mogu da utiču na razvoj negativnih tendencija sa stanovišta rezultata poslovanja i sposobnosti klijenta da servisira dug i izvještava Direktora sektora ;\nSačinjava informacije i izvještaje i blagovremeno i redovno izvještava neposredno nadležnog rukovodioca o poslovima koje obavlja i predlaže donošenje odgovarajućih odluka;\nUkoliko ste zainteresovani za rad u Lovćen banci, molimo Vas da svoju biografiju sa motivacionim pismom dostavite na e-mail adresu [email protected] , najkasnije do 06.10.2019.godine.\nPrevious Lovćen banka zapošljava: Stručni saradnik u Odjeljenju za procjenu kreditnog rizika\nSljedeći Oglasi za posao: Lovćen banka zapošljava na više pozicija


Poslodavci očekuju smanjenje doprinosa na nivo iz 2008. godine | Radio Gradiška 98,8 MHz\nPoslodavci očekuju smanjenje doprinosa na nivo iz 2008. godine\nDirektor Unije udruženja poslodavaca Republike Srpske Saša Aćić izjavio je danas u Gradišci da se ključne politike Unije odnose na smanjenje fiskalnih i parafiskalnih opterećenja u poslovanju, te da poslodavci od Vlade Srpske očekuju da se zbirna stopa doprinisa smanji na nivo iz 2008. godine.\n“Što se tiče parafiskalnih opterećenja, u prošloj godini smo imali smanjenje za oko šest miliona KM. Očekujemo da ćemo u tekućoj godini smanjiti broj procedura i da će biti još rasterećenja poslovanja, a cilj nam je da se smanji uticaj neformalne ekonomije i na tom planu pokrećemo određene ativnosti u saradnji sa Vladom Republike Srpske”, rekao je Aćić novinarima u Gradišci, gdje je u organizaciji Unije udruženja poslodavaca održan okrugli sto o temi “Izazovi i perspektive poslovanja”.\nOn je istakao da je jedan od ciljeva poslodavaca da se obrazovni sistem u Srpskoj prilagodi potrebama poslodavaca, tržišta rada i razvoja, te da se u tom pravcu prilagodi upisna politika u školama.\n“To je u znatnoj mjeri obrađeno u programu ekonomskih reformi i očekujemo da će i to biti u narednom periodu riješeno jer nam radna snaga odlazi zbog neadekvatnih kompetencija nakon završetka školovanja”, naglasio je Aćić.\nOn je naveo da su poslodavci iz Gradiške tokom okruglog stola istakli dobru saradnju sa svojom lokalnom zajednicom.\nDirektor firme “PMP Jelšingrad” iz Gradiške Branislav Banjac rekao je da je tokom okruglog stola bilo riječi o brojnim izazovima sa kojima se poslodavci susreću, te da je ovaj skup bio izuzetno koristan u smislu informisanja i planiranja daljih poslovnih aktivnosti.\nBanjac je napomenuo da se trenutni aktuelni problemi odnose na opstanak brojnih firmi u uslovima epidemije virusa korona i sprečavanje rada na crno, a pitanje je i mogućnosti subvencionisanja preduzeća.\n“Imali smo tokom okruglog stola i prezentaciju rada Ispektorata Republike Srpske, što je bilo veoma korisno za poslodavce, a razmatrali smo i pitanja vezana za etički kodeks poslodavaca”, rekao je Banjac.\nOn je napomenuo da su dogovoreni dalji pravci djelovanja predstavnika Unije udruženja poslodavaca Republike Srpske, odnosno šta je to što će oni konkretno tražiti od nadležnih vlasti kako bi se unarijedilo poslovanje.\nBanjac je naveo da firma “PMP Jelšingrad” trenutno zapošljava 235 radnika, da konstantno povećava njihov broj i da trenutno investira u izgradnju nove proizvodne hale.\nOkrugli sto “Izazovi i perspektive poslovanja” održan je u konferencijskoj sali restorana “Karpe dijem”.\nNova predstava “Gradskog pozorišta...\nAkcija za humanitarca Dragoslava Š...


FBiH: U protekla 24 sata registrirana 344 slučaja COVID-19, prijavljeno 13 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 344 slučaja COVID-19, prijavljeno 13 smrtnih ishoda\nObjavljeno: 17.12.2021 ; Ažurirano: 20.12.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.113 uzoraka, od kojih su 344 pozitivna na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 1.017.634 uzorka, a COVID-19 je potvrđen kod 182.088 osoba.\nU protekla 24h, u Federaciji BiH prijavljeno je 13 smrtnih ishoda, i to u Unsko-sanskom, Hercegovačko-neretvanskom, Srednjobosanskom, Zeničko-dobojskom, Posavskom, Tuzlanskom i Kantonu Sarajevo, dok je 5 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 7.280.


Prikazivanje filma „Južni vetar 2 – Ubrzanje“ u Pećincima - Portal Sremske Mitrovice\nPrikazivanje filma „Južni vetar 2 – Ubrzanje“ u Pećincima\nSamo dve nedelje nakon početka prikazivanja u bioskopima, filmsko ostvarenje „Južni vetar 2 – Ubrzanje“ biće emitovan i u pećinačkom Kulturnom centru u petak 19. novembra u dva termina – od 18.00 i od 21.00 čas. Cena karte iznosi 350 dinara, a karte će biti dostupne na sam dan prikazivanja uoči samih projekcija.\nGlavne uloge u filmu koji predstavlja nastavak filma „Južni vetar“ iz 2018. i istoimene serije iz 2020. godine tumače: Miloš Biković, Miodrag Radonjić, Miki Manojlović, Jovana Stojiljković i Luka Grbić, a za scenario je, pored reditelja Miloša Avramovića, bio zadužen i Petar Mihajlović. Film traje 127 minuta.\nIz pećinačkog Kulturnog centra apeluju na sve ljubitelje filma da prilikom dolaska u bioskop poštuju epidemiološke mere.\nTags: južni vetar, pećinci\n“Moja prva plata”\n13 pozitivnih lica u Domu zdravlja Pećinci


Gradonačelnik Severne Mitrovice Goran Rakić preuzima dužnost\nSvečanim sednicama Skupština opština na severu Kosova, danas su novoizabrani gradonačelnici položili zakletve i zvanično stupili na dužnost.\nGradonačelnik Severne Mitrovice Goran Rakić je nakon svečane sednice novinarima rekao da će sve odluke koje se tiču srpskog naroda donositi, kako je istakao, "kao i uvek, uz konsultacije sa našom državom Srbijom, predsednikom Aleksandrom Vučićem u korist našeg naroda”.\nNa svečanoj sednici Goran Rakić, koji je i predsednik Srpske liste položio je i zakletvu, te tako zvanično započeo mandate.\nRakić je dalje u obraćanju odbornicima, medijima, predstavnicima Evropske unije, KFOR-a, Ministarstva administracije lokalne samouprave i građanima, kazao da će dužnost obavljati časno u interesu građana Opštine Severna Mitrovica, kojima je zahvalio na ukazanom poverenju.\n“To je ujedno i velika obaveza, ne samo moja, već i svih vas u skupštini da budemo još bolji u svom radu i da unapredimo život naših sugrađana, pre svega da žive u miru, a moramo im pomoći i u svakom drugom vidu”, rekao je.\nDodao je da su njegova i funkcije odbornika u službi naroda, građana Opštine Severna Mitrovica. On je pozdravio svoje protivkandidate i čestitao na izbornom procesu koji je, kako je naveo, protekao u miru.\nSednici, kojoj je prisustvovalo 14 odbornika, prisustvovala je i ministarka administracije lokalne samouprave Adrijana Hodžić.\nVanredni izbori za gradonačelnike na severu Kosova održani su 19. maja, a Centralna izborna komisija zvanične rezultate saopštila je 23. maja. Zakletve su danas položili i gradonačelnici Zvečana, Zubinog Potoka i Leposavića, Vučina Janković, Srđan Vulović i Zoran Todić.\nIzbori u Severnoj Mitrovici, Zvečanu, Leposaviću i Zubinom Potoku raspisani su pošto su gradonačelnici tih opština, svi iz Srpske liste, krajem novembra prošle godine podneli ostavke zbog odluke Vlade Kosova o uvođenju takse od 100 odsto na robu iz Srbije.\nU aprilu je Srpska lista povodom raspisivanja izbora održala konsultacije sa predsednikom Srbije Aleksandrom Vučićem. Predsednik Srpske liste Goran Rakić je tada izjavio da će Srpska lista izaći na izbore te da će se tek nakon izbora odlučiti da li će izabrani gradonačelnici preuzeti funkcije. Vučić je takođe istakao da „kada pobede“, „dan posle toga mogu da podnesu ostavke“.\nPovodom takve Vučićeve izjave, premijer Kosova Ramuš Haradinaj je rekao da ukoliko izabrani gradonačelnici opština sa srpskom većinom ponovo podnesu ostavke nakon izbora 19. maja, ponovo će uslediti novi izbori.\nAnalitičari na Kosovu i u Srbiji ocenili su za RSE u maju da izbora nije ni bilo, s obzirom da je postojala samo jedna srpska politička opcija, a da je slab izlazak Srba odraz "jedinstvenog straha prema kandidatima Srpske liste".


Selidbe Beograd prednosti - Profesionalno, brzo i po povoljnim cenama\n21/02/2018 17/11/2021 / By Selidbe i prevoz SD / Selidbe/\tseledbe nameštaja • selidbe • selidbe beograd • transport stvari/\t0 Comments\nSelidbe Beograd Prednosti\nNiste sigurni u vezi logistike\nMožda osećate da je selidba ipak prevelik posao samo za vas, naročito ako je reč o vašoj prvoj promeni mesta boravka. U toj situaciji niste upoznati sa planom, mogućnostima i najboljim načinom za selidbe Beograd.\nTakođe, dešava se da rođaci i prijatelji nisu u mogućnosti da vam pruže potrebnu pomoć za pakovanje stvari, kao i premeštanje sa jednog mesta na drugo. Zato u toj situaciji najbolje angažovati profesionalce, jer u protivnom nećete moći sami da obavite sav posao.\nSD Selidbe su specijalizovane u ovoj oblasti. Njihov stručni tim pružiće vam besplatnu procenu i detaljan plan selidbe.\nSelidbe Beograd su pravi izbor kada posedujete dragocene komade nameštaja.\nKako bi dom učinili udobnim svaki komad nameštaja ne samo da pažljivo biramo već smo spremni da za njega izdvojimo čitavo malo bogatstvo. Takve stvari imaju kako materijalnu tako i sentimentalnu vrednost pa je njihova selidba najveći problem vlasnicima.\nDa ne biste oštetili svoj krhki i dragoceni nameštaj, poverite ih profesionalcima, jer oni znaju kako da rukuju njime – počev od pakovanja, preko pomeranja pa do transporta antikviteta. Na ovaj način, bićete sigurni da će doći do odredišta u jednom komadu.\nPre preseljenja obavezno svaki predmet koji posedujete od izuzetne vrednosti osigurajte. Iako možete ovaj korak sami obaviti to ne samo da će izazvati dodatne troškove već ćete utrošiti vreme da pronađete odgovarajuću osiguravajuću kompaniju, pa je najbolje da iskoristite osiguranje koje selidbe Beograd nude prilikom angažovanja.\nNemate odgovarajuću opremu za pakovanje i premeštanje\nSelidbe teških stvari može biti veoma težak i iscrpljujući posao.\nGlavni znak da je za selidbu potrebno da se obratite profesionalcima jeste nedostatak potrebne opreme za rad. Teretna kolica sa točkićima i klizeće trake su naročito bitne za premeštanje teških komada jer one omogućavaju lakše manevrisanje i skraćuju vreme pomeranja, a samim tim ubrzavaju i proces preseljenja.\nTakođe, selidbe Beograd poseduju odgovarajuće kutije za pakovanje, puc-puc folije sa vazdušnim mehurićima i drugi zaštitni materijal te nećete morati da brinete o njegovoj nabavci, kao ni o riziku od mogućih povreda ako selidbu sami obavljate.\nRazmislite o angažovanju profesionalaca ako nemate potrebnu dozvolu za vožnju\nTransport stvari ne možete da obavite kolima, već kombijem ili, čak, kamionima ako je reč o preseljenju iz jednod stana u drugi.\nMnogi od nas ne poseduju vozačku dozvolu odgovarajuće kategorije, te umesto da pokušate da steknete novu veštinu koja vam, možda, više nikada neće trebati, bolje je da razmislite o angažovanju profesionalaca kojima je to svakodnevni posao.\nAko želite da sve protekne u najboljem redu angažujte selidbe Beograd\nBrz način života, previše posla, kao i porodične obaveze ostavljaju malo vremena da se potpuno posvetimo selidbi. Potrebno je izdvojiti vreme ne samo za pakovanje već i kada je u pitanju demontaža montaža nameštaja Beograd. Zato je bitno da celokupni posao poverite stručnjacima iz tima SD Selidbe.\nOni će se pobrinuti da sve bude dobro obavljeno uz garanciju brzog i sigurnog preseljenja.


Uspeh za primer: beogradska Galerija Rima na Sajmu umetnosti u Beču - Naši u svetu\nPanel "Srpska savremena umetnost u svetu" u galeriji SANU o različitim modelima predstavljanja naših umetnika u inostranstvu\nObjavljeno 01/12/18 u 15:14\nBEOGRAD – U cilju kreiranja što bolje strategije predstavljanja domaćih savremenih umetnika na globalnoj umetničkoj sceni, Savet za kreativne industrije, koji je pokrenula predsednica Vlade Ana Brnabić, organizovao je danas u galeriji SANU panel na temu “Srpska savremena umetnost u svetu”.\nNa panelu se govorilo o različitim modelima predstavljanja naših umetnika u inostranstvu, dosadašnjim iskustvima sa svetskih izložbi i sajmova, uticaju novih tehnologija na tržište umetninama i neophodnosti umrežavanja svih učesnika u tržišnom lancu.\nTema ovog panela bila je i osnivanje prve Asocijacije galerista Srbije, strateškim partnerstvima sa virtualnom platformom Artsy, kao i inicijativama za profesionalnu podršku vizuelnim umetnostima od strane Saveta za kreativne industrije.\nIstoričar umetnosti, Jerko Denegri preneo je svoja iskustva promocije umetnosti i kulturne diplomatije prethodne generacije.\nDenegri je napomenuo da je svima jasno kako sama umetnička produkcija nije dovoljna.\n“Potrebna nam je čitava mreža institucija koje pomažu produkciju i plasman naše savremene umetnisti u svetu. Naše društvo se nalazi u procesu transformacije od nekadašnjeg socijalističkog u liberalno-kapitalištičko i zato mora da se uspostavi novi sistem promocije u našem društvu. Društvene podrške iz vremena kada sam radio u Muzeju savremene umetnosti jednostavno više ne funkcionišu i moramo pronaći nove istrumente afirmacije izuzetnih kreativnih potencijala koji u ovoj sredini postoje”, kazao je Denegri.\nVesna Latinović, direktorka galerije Bel Art u Novom Sadu izrazila je svoje zadovoljstvo što je Savet za kreativne industrije sazvao ovu značajnu tribinu.\n“Krajnje je vreme da počnemo razgovor u strategiji predstavljanja naše umetnosti u svetu i jako je značajno što je ideja o tom razgovoru došla od donosioca odluka u ovoj zemlji. Nadam se da će to biti početak konstruktivnog dijaloga koji će dovesti do konkretnih rešenja” kazala je Latinović i dodala da su iskustva profesora Denegrija vezana za ozbiljnu državu koja je imala kulturnu diplomatiju.\n“Poverenje za kreiranje plasmana umetnosti u inostranstvu u Jugoslaviji su imali stručnjaci koji se bave tim oblastima. Bio je to sistem vrednosti koji treba da proučimo i vidimo kako sve to možemo da primenimo u današnjem vremenu. U našoj tranziciji je sve do skoro u polju kulturne diplomatije bio prazan prostor i to mora da se pomeri. Ne treba da se oslanjamo na entuzijazam i sposobnosti direktora kulturnih institucija”, kazala je Latinović.\nAleksandar Milojević, vlasnik galerije Rima je istakao da su sajmovi umetnosti najbolja mesta na kojima umetnost jedne države može da bude vidljiva, u odnosu na same troškove, a rezultati izuzetno veliki.\n“Sve o čemu se malo zna izaziva veliku pažnju, što je velika šansa za Srbiju, za na naše umetnike i celu scenu”, istakao je Milojević i dodao da se Galerija Rima ove godine u septembru pojavila na Sajmu umetnosti u Beču.\n“Naša galerija je prva sa ovih prostora uspela da potpuno samostalno uđe u zvaničan program ovog značajnog sajma.\n“Pojavili smo se sa radovima tri umetnika različitih generacija. U procesu apliciranja osetili smo veliku zainteresovanost organizatora i želju da se neka galerija i radovi ovih umetnika pojave u Beču. Naišli smo tamo i na veliko interesovanje struke, kolekcionara i galerista, kustosa što nas je u neku ruku iznenadilo”, kazao je Milojević i zaključio da se o našoj savremenoj umetničkoj sceni u inostranstvu izuzetno malo zna.\nUmetnik, Vuk Vidor, smatra je je našim mladima potrebno više smelosti, ambicije, ali i podrške da prevaziđu lokalne okvire i upuste se u osvajanje globalne kreativne scene.\n“Mi sa druge strane vrlo naivno nastupamo na najznačajnijim smotrama savremena umetnosti u svetu.\n“Bijenale u Veneciji ne treba da shvatamo kao Olimpijske igre gde je važno učestvovati već kao Ligu šampiona u kojoj valja pobediti. Nigde više ne treba da šaljemo radove naših umetnika kako bi samo učestvovali i nadam se da će Savet za kreativne industrije to promeniti” kazao je Vidor.\nVitomir Jevremović, CEO internacionalne platforme za predstavljanje umetnosti u virtualnom prostoru, predstavio je koncept VR All Art, budućnost i inovaciju u predstavljanju umetničkih dela i doživljaju umetničkih i galerijskih prostora.\nVirtuelne galerije budućnosti predstavljaće neograničen prostor u okviru koga ćemo moći da se prepustimo istraživanju jednog umetničkog dela i samih umetnika iz celog sveta, gde god da se nalazimo.\nPanel posvećen promociji srpske savremene umetnosti je samo jedan u nizu događaja koji se odvija u okviru platforme “Srbija stvara” – Serbia creates.\n“Srbija stvara” je nov način predstavljanja naše zemlje koji afirmiše vrednosti savremene Srbije kao što su: kreativnost, inovativnost i originalnost, po čemu želimo da budemo prepoznati u celom svetu.\nNa ovaj način ističemo važnost kreativnih industrija, nauke i ekonomije zasnovane na znanju, pružamo podršku umetnicima i stvaraocima da se prezentuju na međunarodnoj sceni, a Srbija se prikazuje kao zemlja pouzdanih i istrajnih ljudi, inovatora i kreativnih lidera.\nPlatforma je deo šire inicijative predsednice Vlade Srbije Ane Brnabić da u neposrednoj saradnji sa kreativnim sektorom u celini, inicira mere za izmenu pravno-poslovnog i društvenog okruženja u Srbiji u cilju podrške razvoju postojećih i nastajanju novih inicijativa oblastima inovacija, kreativnih industrija i umetničkog stvaralaštva\nSlavija neplanirano dobila „klizalište“ (VIDEO)